Poljski Biskup Holokaust Je Jevrejska Izmisljotina - EL MUNDO SEFARAD\nPoljski Biskup Holokaust Je Jevrejska Izmisljotina\nNekoliko sati pre nego što je u Poljsku trebao da stigne izraelski premijer Benjamin Netanjahu povodom obeleževanja 65. godišnjice oslobađanja logora u Aušvicu na italijanskom katoličkom sajtu je osvanuo intervju u kojem visoki poljski biksup optužuje jevreje da su „ukrali tragediju“ iz Aušvica.\n„Holokaust je jevrejska izmišljotina“ – navodi se u intervjuu Pieroneka nekadašnjeg presedavajućeg Poljske biskopske konferencije koji je objavio italijanski portal. Poljski biksup Tadeuš Pieronek izjavio je za katolički portal Ponifex Roma da Jevreji „ traže tapiju nad tragedijom, iako su u logoru u Aušvicu ubijanu i Poljaci, Romi, Italijani i katolici“.\n"Iako je nepobitno da su većina žrtava u koncentracionim logorima bili Jevreji, bilo je i poljskih Roma, Italijana i katolika", rekao je biskup za Pontifeks. "Nije u redu da se ta tragedija svojata u propagandne svrhe… Trebalo bi obeležavati i dane za žrtve komunizma, za katolike, progonjene hrišćane", dodao je Pjeronek.\nBiksup Pieronek je rekao u ponedeljak da nije video intervju koji po njegovim rečima nije autorizovan. On insistitra na tvdnji da su njegove reči izvučene iz konteksta.\n„Ako je verovati onom što čujem iz medija ne izgleda mi kao oblik intervjua koji sam ja dao. Pun je nejasnih izjava koje nisam izrekao“ – rekao je Pieronek. On je eksplicitno negirao da je Holokaust nazvao „jevrejskom izmišljotinim“.\nPjeronek, nekadašnji bliski saradnik pokojnog pape Jovana Pavla II je u intervjuu na katoličkom portalu Ponifex Roma izjavio da „Jevreji uživaju dobru podršku zbog posedovanja moćnih finansijskih sredstava i bezuslovne podrške Sjedinjenih Država, što prati doza arogancije“. Poslednje izjave predstavnika katoličke crkve još više će, po svemu sudeći, oslabiti odnose Jevreja i Vatikana. Još se nije stišala bura oko tvrdnji biskupa Ričarda Vilijamsona da nisu postojale gasne komore u logorima širom Evrope tokom Drugog svetskog rata i pokretanje procesa beatifikacije ratnog pape Pija XII nova zla krv je posejana između Vatikana i jevrejske zajednice.\nIzjavu poljskoj biksupa osudili su mnogi lideri jevrejskih zajednica kako u Poljskoj tako i u Italiji. Bivši predsednik Rimske jevrejske zajednice Leone Paserman je rekao da je "potpuno šokiran ovim komentarima, naročito zato što dolaze od jednog pripadnika crkvene hijerarhije".\nLider američkih Jevreja Abe Foksman je rekao da je "tužno što 65 godina nakon oslobođenja Aušvica poljski sveštenik još koristi antisemitsku retoriku, posebno zato što je toliko jevrejske krvi proliveno baš na poljskom tlu".


Potpuni preokret: Očekuju nas pljuskovi, jak vjetar i snijeg – Kakanj-X\nZadnja izmjena 3 okt, 2019 71\nU Bosni i Hercegovini će preovladavati oblačno vrijeme sa kišom i pljuskovima. U područjima iznad 1.500 m je moguća susnježica i snijeg. Intenzivnije padavine se očekuju u jutarnjim satima i prije podne, kad je lokalno moguća i grmljavina. Poslije podne padavine, uglavnom, prestaju u Krajini, Posavini i zapadnim područjima Bosne, a u ostatku zemlje padavine slabe, piše “Avaz“.\nVeoma hladan arktički front koji se kreće prema Evropi izazvat će temperaturni pad, a evropski meteorolozi najavljuju da bi temperaturna razlika mogla biti čak 20 stepeni. Očekuje se da ovo zahlađenjenje sa Arktika na Balkan stigne krajem sedmice i donese temperature za oko 10 stepeni niže od prosjeka za ovo doba godine.


Vlada Crne Gore predlogom zakona predviđa izdvajanja od 155 miliona eura novca za Montenegro Airlines\nKako bi nacionalnu avio kompaniju Montenegro Airlines (MA) spasila od stečaja i gašenja, Vlada predlogom zakona predviđa izdvajanja od 155 miliona eura novca poreskih obveznika. Od tog iznosa, sa 105 miliona Vlada planira da pokrije postojeća dugovanja i obaveze Montenegro Airlinesa (MA), dok će u narednih šest godina izdvajati sukcesivno za investiciona ulaganja.\n"U tu sumu je uračunato i izdvajanje do 50 miliona eura neto za kupovinu novih crnogorskih vazduhoplova", saopšteno je iz Vlade nakon usvajanja Prijedloga zakona o ulaganju u konsolidaciju i razvoj Montenegor Airlinesa, koji je Vlada u formi leks specijalisa po hitnoj proceduri uputila Skupštini na razmatranje. Državni avio prevoznik će ovaj novac "vratiti" ustupanjem svojih akcija Vladi.\nKompanija doprinosi turizmu u vrijednosti 150 miliona eura godišnje: Osman Nurković\nMinistar saobraćaja Osman Nurković u četvrtak (12. decembra) je kazao da se ne radi o pomoći i spasavanju kompanije nego o "u ulaganju u nacionalnu ekonomiju".\n"Svjesni značaja ove kompanije za ekonomiju, a time i za državu Vlada nije dozvolila da dođe do stečaja i eventualnog gašenja. Sve kalkulacije nedvosmisleno pokazuju da bi gašenje imalo dalekosežne posljedice, a da benefiti od rada daleko prevazilaze troškove ulaganja u konsolidaciju i razvoj", kazao je Nurković, navodeći da kompanija doprinosi turizmu u vrijednosti 150 miliona eura godišnje.\nDa li su argumenti racionalni?\nS druge strane, ekonomska analitičarka Mila Kasalica za Radio Slobodna Evropa (RSE) kaže da vladin "leks specijalis definiše izdašno izdvajanje prema kompaniji koja je na privrednom i finansijskom izdisaju".\n"Nema racionalnih argumenata koji mogu ekonomski i finansijski opravdati odluku Vlade Crne Gore. Tako da ovim prijedlogom zakona Montenegro airlines iz naše najskuplje reklame prelazi da bude nezvanična budžetska jedinica koja će samo formalno biti komercijalna kompanija", rekla je Kasalica.\nKontrola državne pomoći i preostalo poglavlje za EU\nJoš jedan potez Vlade izaziva zabrinutost opozicije i stručne javnosti, a to je odnos Evropske komisije (EK) prema vladinom zakonu, odnosno kontroli državne pomoći kao mjerilu za otvaranje pregovora u Poglavlju 8 – Politika konkurencije, jedinog poglavlja koje Crna Gora nije otvorila.\nMinistar Nurković je saopštio je da Vlada od EK nije dobila mišljenje da li je ovaj zakon u skladu sa pravilima EU o državnoj pomoći.\n"Kada je predstavnik EU Tomas Haglajtner boravio u Podgorici obavijestio sam ga o ovom zakonu i saopštio mu da ovo nije pomoć MA već ulaganje u državu", kazao je Nurković i objasnio da su Prijedlog zakona dostavili Delegaciji EU u Podgorici.\nEvropska komisija je u poslednjem izvještaju za Crnu Goru izrazila zabrinutost zbog kontinuirane podrške nacionalnoj avio-kompaniji.\n"Nacionalna aviokompanija Montenegro Airlines se suočava sa velikim problemima održivosti, akumulirajući značajne finansijske dugove. Plan restrukturiranja od 2012. godine za aviokompaniju je samo djelimično implementiran, ali je dalja državna podrška odobrena da bi aviokompanija bile operativna", navodi EK u Izvještaju za Crnu Goru, koji je objavljen u aprilu 2019.\nKako će EK reagovati na još jedno spašavanje MA problematizuje i ekonomska analitičarka Mila Kasalica.\n"Dan nakon neotvaranja Poglavlja 8-Konkurencija, poglavlja iz Agende o pridruživanju Evropskoj uniji, naša javna administracija je odlučila da po hitnom postupku nonšalantno prospe 155 miliona eura sredstava poreskih obveznika za višedecenijskog gubitaša. Možda su benefiti na strani patriotskog barjačenja u smislu dolaska 660.000 gostiju i nekih 180 miliona eventualno doprinosa turističkoj sezoni, ali su sa druge starne troškovi i nedostaci u cjelosti se čitaju u knjigama MA", kazala je Kasalica.\nGodine finansijske pomoći\nDržava je, podsjetimo, iz godine u godinu spašavala i pomagala nacionalnog avio prevoznika novcem iz budžeta i to je činila, kako je upozoravao civilni sektor, netransparentno, pa o ukupnoj sumi nema preciznih podataka.\nAnalize Istraživačkog centra Mreža za afirmaciju nevladinog sektora (MANS) i dnevnika Vijesti da je Vlada od osnivanja (1994.) do kraja 2014. godine, po osnovu dokapitalizacija i davanja subvencija, uložila ukupno 58,5 miliona eura. Prema nepotvrđenim podacima, poslednje dvije godine državna pomoć Montenegro Airlansu je iznosila oko 17 miliona eura.\nMontenegro Airlines je u ovom trenutku dužan više od 90 miliona. Od toga državi i zaposlenima po osnovu poreza i doprinosa više od 25 miliona, a 32 miliona prema Aerodromima Crne Gore, za koje je raspisana tenderska procedura za koncesiju.\nPozitivno poslovanje već iduće godine?\nUprkos dugovima, u Vladi navode da su razlozi za donošenje zakona i to što kompanija ima više 380 zaposlenih. Uz to ove godine je prevezla više od 660.000 putnika što je, tvrde, donijelo indirektnu dobit nacionalnoj ekonomiji od 180 miliona eura.\n"Likvidacija Montenegro Airlinesa značila da bi Crna Gora izgubila preko 500.000 putnika godišnje. Možete pretpostaviti šta to znači za državu Crnu Goru i njenu ekonomiju, ne samo za turizam", kazao je premijer Duško Marković o novom Vladinom planu za nacionalnog avioprevoznika za koji je poručio da je investicioni, a ne sanacioni.\nIzvršni direktor Montenegro Airlinesa Živko Banjević je naveo da očekuje da će kompanija pozitivno poslovati već u narednoj godini.\nIpak, ministar Nurković nije mogao dati garancije da se i sljedeće godine neće nastaviti sa praksom pravljenja gubitaka, navodeći da se uspjeh očekuje na osnovu urađenih analiza.\n"Planirali smo u normalnim uslovima. Ne možemo za neke drastične uslove da prejudiciramo šta će se dešavati", kazao je današnjem presu Nurković.\nBez dugoročnog plana\n"Ono što izaziva zebnju jeste što ne postoje nikakve garancije niti dugoročan plan razvoja kompanije", kazao je za RSE nezavisni opozicioni poslanik Aleksandar Damjanović i objasnio da je jedina dobra stvar u vezi Prijedloga zakona što će doći do javne rasprave u Parlamentu.\nMontenegro erlajns leti u gubitke\n„Ono što stvara dilemu", komentariše dalje Damjanović, "jeste zašto ovaj proces korenspondira sa izdavanjem Aerodroma Crne Gore u zakup".\n"Jer ispada da izdajemo Aerodrome u zakup i da ćemo novac faktički potrošiti, i to ne kompletan, za sanaciju Montenegro Airlinesa. Dvije stvari je Vlada dužna svakako da odgovori tokom rasprave u Parlamentu. Prva stvar jeste, na bazi kojih garancija ćemo i nakon ovog sipanja novca u Montenegro Airlines faktički imati garancije da će kompanija poslovati stabilno i da neće za desetak godina ponovo dugovati nekih stotinak miliona eura. I drugo pitanje jeste, da li se ovo radi da bi se Montenegro Airlines u stvari pripremio za privatizaciju za već unaprijed poznate kupce. Jer se govori da su povezana lica istovremeno zainteresovana i za Aerodrome i za Montenegro Airlines", kazao je Damjanović.\nI dok se čeka rasprava u Skupštini o vladinom Prijedlogu zakona, Mila Kasalica upozorava šta treba da brine poreske obveznike.\n"To što na presu ni ministar ni direktor kompanije nijesu mogli da garantuju da će doći do profita čak poslije šest godina i prosutih ovih 155 miliona. Zaključujem, bilo bi lijepo kad bi svi mi kao poreski obveznici mogli pojedinačno zakucati na vrata Vlade Crne Gore, ili svaki privredni subjekat, i tražiti pare koje nikada nećemo morati vratiti odnosno, opravdati konkretnim ekonomskim razlozima", kazala je Kasalica.\nMontenegro Airlines je nacionalna aviokompanija Crne Gore osnovana 1994. godine. Flotu danas čini pet modernih letjelica od kojih su tri tipa Embraer 195 i dvije tipa Fokker 100, sa kojima godišnje preveze oko 600.000 putnika, pokazuju podaci sa sajta kompanije.


Kocijančić: Crnogorska Vlada i mediji da se fokusiraju na vladavinu prava | EUME\nNaslovnica Info Press info Kocijančić: Crnogorska Vlada i mediji da se fokusiraju na vladavinu prava\nKocijančić: Crnogorska Vlada i mediji da se fokusiraju na vladavinu prava\nPortparolka visoke predstavnice Evropske unije (EU) za spoljnu politiku i bezbjednost, Maja Kocijančić, kazala je da je bivši funkcioner EU, Štefan File, uspješno okončao mandat i negirala navode da je smijenjen zbog miješanja u unutrašnja pitanja država Zapadnog Balkana.\nOna je poručila da bi crnogorska Vlada, ali i mediji, trebalo bi da se fokusiraju na ključne prioritete u oblasti vladavine prava u procesu pristupanja EU.\n„File je bio komesar za evropsku susjedsku politiku i proširenje u prethodnoj Komisiji, čiji je petogodišnji mandat istekao 31. oktobra 2014. godine. File je uspješno okončao svoj mandat u punom trajanju“, kazala je Kocijančić agenciji MINA.\nOna je podsjetila da je upravo u tom periodu Crna Gora otvorila pristupne pregovore sa EU, na osnovu preporuke Komisije.\n„Navodi sadržani u Vašim pitanjima su stoga netačni i neistiniti“, kazala je Kocijančić, odgovarajući i na pitanje da li je File preko crnogorskog ministra spoljnih poslova, Igora Lukšića, pokušao da, kako su prenijeli mediji, uredi Balkan kroz ideju „zapadnobalkanska šestorka plus dva“.\nInicijativa ZB-6, kako je objasnila, predstavlja forum Albanije, BiH, Kosova, Makedonije, Crne Gore i Srbije.\n„Ta neformalna inicijativa ima za cilj da podrži te zemlje na pojedinačnom putu svake od njih ka članstvu u EU, kao i da pruži politički okvir za regionalnu saradnju. Dodatna vrijednost ove inicijative proizilazi iz sličnosti izazova i ciljeva sa kojima se suočava cijeli region, ne samo u kontekstu procesa pristupanja EU“, rekla je Kocijančić.\nTa inicijativa, kako je dodala, od samog početka i sada, komplementarna je evropskoj perspektivi regiona, ali nije njena zamjena.\n„Logika EU nije da se gleda u prošlost, već da se gleda u budućnost i bez obzira na to ko ili zašto je predložio, ZB6 po zasluzi predstavlja veoma vrijednu i uspješnu inicijativu“, poručila je Kocijančić.\nOna je naglasila da je Crna Gora država kandidat koja napreduje u pregovorima za članstvo u EU.\n„Očekujemo od Crne Gore i njene Vlade da se fokusira na ključne prioritete u oblasti vladavine prava, naročito kada je u pitanju ostvarivanje opipljivih rezultata u borbi protiv korupcije i organizovanog kriminala, posebno u ovom trenutku kada Evropska komisija radi na finalizaciji Izvještaja o napretku“, poručila je Kocijančić.\nU EU se, kako je rekla, nadaju napretku u praksi.\nKocijančić je kazala da je cilj zajednički, a to je da Crna Gora bude što spremnija za punopravno članstvo u EU.\n„Naša Delegacija u Podgorici je fokusirana na ove napore, uz punu podršku Brisela. Ti napori bi takođe trebalo da budu u fokusu medija“, zaključila je Kocijančić.


Društvo i ekonomija: Šećera i dalje nema dovoljno, panična kupovina ne prestaje - BalkaniYUm.TV '); } //]]>\nŠećera i dalje nema dovoljno, panična kupovina ne prestaje\nOd severa do juga Srbije, proteklih dana, u pojedinim velikim ali i malim prodavnicama, slika polica sa šećerom je ista. Sve što stigne ujutro, za nekoliko sati se rasproda.\nKako navodi RTS, panična kupovina ove namirnice ne prestaje – rafovi su uglavnom poluprazni, a mnogi trgovci su ograničili količinu koja može da se kupi na dva do pet kilograma. Stanovnici Kruševca i Priboja navode da pakovanja sitnog šećera nema u svim prodavnicama, ali da se može naći šećer u kocki i sitan šećer na merenje.\nIako su državni zvaničnici u proteklom periodu poručivali da ograničenja prilikom kupovine šećera nema, situacija u prodavnicama je, tvrde građani, drugačija.\nGrađani Vranja, Subotice i Kruševca navode da je u pojedinim prodavnicama kupovina šećera ograničena, a naveli su i da su uzeli od tri do pet kilograma, u zavisnosti od mesta u kojem su nabavljali šećer.\n– Generalno, situacija je kritična, u manjim marketima su rafovi prazni, veći marketi su dobili šećer, ali su ograničili prodaju – mislim da je, slagaću vas, dve kile po čoveku, po računu, tako da se mučimo da nabavimo – rekao je Đorđe Maklenović, vlasnik prodavnice u Novom Sadu.\nIako je Uredbom Vlade cena šećera po kilogramu ograničena na nepunih 90 dinara po kilogramu, u nekim gradovima poput Novog Pazara cena je bila i viša, što je jedan od razloga zbog kojeg je i tržišna inspekcija izlazila na teren.\nPotpredsednik Nacionalne organizacije potrošača Srbije Zoran Nikolić rekao je da se situacija sa prodajom šećera u Srbiji i dalje nije u potpunosti stabilizovala, ali da se situacija poboljšala. Ocenio je da se uzrok problema može tražiti i kod proizvođača, nabavljača, ali i potrošača.\n– Imali smo i određene slučajeve manipulacije, kako su javno saopštili nadležni, gde se htelo dodatno zaraditi. S druge strane, imali smo potrošače koji su poučeni nekim, prethodnim iskustvima, prosto, pohrlili da kupe sve ono što im i ne treba – navodi Nikolić.\nDodao je da je veliki broj poslastičarskih radnji zbog ograničenja cene pakovanja šećera od jednog kilograma, morao da kupuje to pakovanje šećera, pošto je pakovanje od deset kilograma bilo na režimu slobodnog formiranja cene, između 130 i 150 dinara, što je dodatno dovelo do nestašice šećera.\nGovoreći o ograničenju prodaje šećera u prodavnicama, Nikolić je rekao da nije dozvoljeno ograničenje po jednoj kupovini i da se to može odrediti uredbom, ali da sve trgovine koje ograničavaju prodaju šećera čine prekršaj.


Er Srbija uvodi dodatne letove ka Ljubljani i Zagrebu – Krstarica\nEr Srbija uvodi dodatne letove ka Ljubljani i Zagrebu\nTanjug 9. novembra 2021. 10:29\nBEOGRAD – Usled pojačanog interesovanja putnika, „Er Srbija“ će u zimskoj sezoni povećati frekvenciju regionalnog saobraćaja, uvođenjem dodatnih letova ka Zagrebu i Ljubljani.\nKako je saopšteno, srpska nacionalna avio-kompanija i tokom narednog perioda ostaje jedini avio-prevoznik koji povezuje Beograd sa hrvatskom i slovenačkom prestonicom.\nBroj nedeljnih letova između Beograda i Zagreba biće povećan u periodu od 10. decembra 2021. do 14. januara 2022. godine.\nTokom tog prazničnog perioda, Er Srbija će na ovoj liniji saobraćati i do 10 puta nedeljno.\nUz dodavanje dva nedeljna leta do Ljubljane, petkom i nedeljom, obim saobraćaja na ovoj ruti biće povećan na devet nedeljnih letova, od 14. novembra 2021. do 25. marta 2022. godine.\nDirektor za komercijalu i strategiju Er Srbije Jirži Marek rekao je da je usled pojačane tražnje za avio-prevozom do destinacija u regionu, čija se, dodaje, popularnost tradicionalno povećava tokom novogodišnjih praznika, Er Srbija odlučila da uvede dodatne letove i putnicima omogući veći izbor prilikom planiranja putovanja.\n„Posebno smo ponosni na činjenicu da već dugo istrajavamo kao jedini avio-prevoznik koji povezuje Beograd sa Zagrebom i Ljubljanom. Osim snažne povezanosti između gradova u regionu, putnicima obezbeđujemo i lakši pristup destinacijama u okviru naše mreže širom Evrope i sveta“, izjavio je Marek.


Zvezdini fudbaleri uporno odbijaju vakcinaciju. Uprava pritiska ali bez uspeha - Page 2\nZvezdini fudbaleri uporno odbijaju vakcinaciju. Uprava pritiska ali bez uspeha\n31. oktobra, 2021 Vesti iz Srbije Napišite komentar\nVirus korona ušao je u svlačionicu Crvene zvezde u najgorem mogućem trenutku. Posle odigranog večitog derbija i serije evropskih gostovanja. Crveno-beli su u Danskoj bili lišeni pomoći kapitena Milana Borjana, zatim Miloša Degeneka, Kataija i Dragovića koji se inficirao deset dana po primanju druge doze.\nIpak, tu nije bio kraj Stankovićevim mukama. Po povratku iz Bugarske koronu je dobio Rišairo Živković, a zatim je pozitivan test dobio Milan Pavkov uoči puta u Dansku. Kada se tome doda da Aleksandar Katai mora na produženo odsustvo zbog dopinga iz nehata jasno je da crveno-beli više od mesec dana nisu izveli najjači tim. Skraćena rotacija uzela je danak kada se to niko nije nadao. Radnik iz Surdulice naneo je prv i poraz crveno-belima posle 16 meseci i stavio ih u podređen položaj kada je reč o borbi sa Partizanom.\n,,Niko od nas ne beži od svog dela odgovornosti. Kao čelni ljudi kluba moramo da utegnemo mnoge stvari, pre svega oko igrača i njihovog odnosa prema svojim obavezama. Tu mislim i na način života i na vakcinaciju koju naši igrači uporno odbijaju, a redom su se porazboljevali i u ključnim utakmicama trener Stanković nije mogao da računa na njih u ovako zgusnutom rasporedu, a u Bundesligi je vakcinisano 85 odsto fudbalera”, poručio je Mitar Mrkela.\nMogao je još koju sportski direktor o sopstvenoj odgovornosti, i nedostatku pravog špica, jer Dioni ima očajan učinak u dosadašnjem delu sezone. Mogao je i da bude konkretniji Mrkela i kada je u pitanju način života pojedinih prvotimaca. Navodno, Stručnom štabu i Upravi kluba zasmetale su proslave sa velikim brojem zvanica koje bi mogle da dovedu do infekcije virusa igrača.\nTagovi: četvorica samo vakcinisanih - crvena zveda - igrači


Početna/BIZNIS/Proizvodnja drvne industrije Srbije u porastu, izvoz veći za 12 odsto\nSana Life 23. aprila 2019.\tBIZNIS Ostavite komentar\nSektor drvne industrije i industrije nameštaja, beleži trend rasta u 2018. godini u odnosu na prethodnu – proizvodnja nameštaja veća je za 6,3 odsto, izvoz nameštaja za 12, a značajno je i povećanje suficita za 56 miliona dolara, ukazao je Miroslav Miletić, savetnik predsednika Privredne komore Srbije na konferenciji za novinare.\n„Ova industrija, koja ima veliki potencijal da privuče strateške partnere, važna je za Srbiju, pre svega, zbog domaće sirovinske baze i visokog potencijala za razvoj preduzetništva, rast zaposlenosti i regionalni razvoj“, rekao je Miletić navodeći da je udeo industrije nameštaja u BDP-u Srbije 1,4 odsto, dok je učešće u ukupnom izvozu 5,7 odsto.\nU 2018. godini, vrednost izvoza proizvoda od drveta, osim nameštaja, iznosila je 340 miliona dolara, dok je izvoz nameštaja dostigao 247 miliona dolara. Ukupan izvoz svih proizvoda od drveta bio je 587 miliona dolara, što je više u odnosu na prethodnu godinu za 85 miliona dolara. Suficit u drvnoj industriji Srbije iznosio 253 miliona dolara i povećan je u odnosu na prethodnu godinu za 56 miliona dolara, naveo je Miletić.\nNajveći izvoznik nameštaja u prethodnoj godini, prema podacima Privredne komore Srbije je kompanija Forma Ideale, koja je imala učešće od 21 odsto u ukupnoj vrednosti izvoza nameštaja. Ova kompanija ima ukupni godišnji kapacitet od 2 500 000 paketa nameštaja, dok se 80 odsto plasira kroz izvoz.\nAleksandar Ružesković, direktor marketinga „Forma Ideale“ kaže da nekoliko stotina prodajnih mesta na četiri kontinenta čini veleprodajnu mrežu te kompanije, a izvozna strategija realizuje se kroz razgranatu mrežu u 44 zemlje Evrope, Azije, Afrike i Latinske Amerike. Naš proizvodni proces organizovan je po principu serijske proizvodnje na savremenoj proizvodnoj opremi, uz konstantno praćenje novih svetskih tehnologija u izradi nameštaja. Do kraja godine planiramo proširenje kapaciteta i nova zapošljavanja“, najavio je Ružesković.\nPredrag Lučić, direktor PKS – RPK Kragujevac kaže da je ta kompanija sa sedištem u Kragujevcu, koja zapošljava 1700 radnika, lider regionalnog razvoja. Lučić je najavio da će do kraja maja biti organizovan Dan dobavljača za kompaniju Formu ideale, što će biti odlična prilika za male i srednje kompanije, kao i za startapove iz čitave Srbije, da postanu deo dobavljačkog lanca izvoznika kakav je Forma Ideale.\nAktuelne programe Razvojne agencije Srbije predstavio je Miloš Đekić, savetnik u Sektoru za mala i srednja privredna društva. Prema njegovim rečima, RAS realizuje Program podrške sektorima prerađivačke industrije za mikro, mala i srednja preduzeća, koji obuhvata i drvnu i industriju nameštaja.\n„Realizujemo i Program podrške internacionalizaciji MSP kroz individualno učešće na međunarodnim sajmovima u inostranstvu. Pravo na učešće i korišćenje bespovratnih sredstava imaju MSP koja se bave proizvodnjom i preradom. Program koji će biti raspisan u prvoj polovini maja odnosi se na podršku MSP za ulazak u lance dobavljača. Cilj Programa je unapređenje performansi MSP u skladu sa zahtevima multinacionalnih kompanija za uključivanje u njihove lance dobavljača“, istakao je Đekić.\nOznakedrvna forma ideale industrija izvoz komora Privredna Srbija\nPrethodni SREMUŠ – poslastica za medvede i dar za ljude\nSledeći “Kruševac Geto” 9.maja u Feedbacku


Slučaj Rafael - Iain Pears | Knjiga.ba knjižara\nEnglez Džonatan Argajl, istoričar umjetnosti, uhapšen je zbog skitnje dok je u jednoj rimskoj crkvici tragao za davno zaboravljenom Rafaelovom slikom. Iako general Botando iz italijanskog Nacionalnog tima za krađe umjetničkih djela nema mnogo povjerenja u Džonatanove teorije, njegova ljupka saradnica Flavija di Stefano zainteresovana je za ideju o izgubljenom klasiku, a i za samog Džonatana.\nMeđutim, usred otkrivanja slike i publiciteta koji ona izaziva širom svijeta, pokreće se novi niz događaja – najprije uništavanje slike, zatim i ubistvo. Pojavile su se činjenice o pravoj prirodi djela, pa Botando šalje Flaviju i Džonatana da ih istraže i ne sluteći da će njih dvoje u potrazi za istinom jedva izvući žive glave.\nOriginalni naziv: The Raphael Affair\nEnglez Džonatan Argajl, istoričar umjetnosti, uhapšen je zbog skitnje dok je u jednoj rimskoj crkvici tragao za davno zaboravljenom Rafaelovom slikom. Iako general Botando iz italijanskog Nacionalnog tima za krađe umjetničkih djela nema mnogo povjerenja u Džonatanove teorije, njegova ljupka saradnica Flavija di Stefano zainteresovana je za ideju o izgubljenom klasiku, a i za samog Džonatana. Međutim, usred otkrivanja slike i publiciteta koji ona izaziva širom svijeta, pokreće se novi niz događaja – najprije uništavanje slike, zatim i ubistvo. Pojavile su se činjenice o pravoj prirodi djela, pa Botando šalje Flaviju i Džonatana da ih istraže i ne sluteći da će njih dvoje u potrazi za istinom jedva izvući žive glave.


- Mislim da su to dobre želje i namere, ali mislim da nema šanse. Nije lako ovo komunicirati i svako oseća težinu svake izgovorene reči. Treba da se spusti ta kriva dovoljno da bismo govorili o popuštanju mera - kratko je prokomenarisao Kon pre dva dana i dodao još i:\n- Moramo da shvatimo da nekada postoje problemi koji zahtevaju kolektivno i individualno odricanje da bi se problem ublažio. Da je umesto pandemije taj problem požar, videli bismo više solidarnosti, ali zašto smo manje solidarni kada je u pitanju pandemija, to je pitanje za analizu - kaže dr Janković gostujući na TV Pink.\n- Lično sam potpuno protiv zabrane kretanja i zatvaranja prodavnica i zanatskih radnji vikendom, jer ti građani moraju da zarađuju i hrane svoju decu. Na Kriznom štabu sam pričala o tome da li treba da ostavimo otvorena mesta na kojima nije tako veliki rizik od zaražavanja, kao što su mali frizerski saloni gde frizer i mušterija nose masku - rekla je juče Ana Brnabić.\nČadež: Sledeća dva vikenda ključna\n- Istraživanja koja je radila Privredna komora Srbije pokazuju da se zaraza koronom ne dešava u maloprodajnim objektima, jer se tamo poštuju mere, pa molim epidemiologe da bolje sagledaju gde se zaraza dešava i da se razmisli o eventualnom rasterećenju mera za mesta koja nisu toliko rizična, rekao je juče Čadež.\nOn je rekao da se zaraze najviše događaju na proslavama i velikim skupovima.\nČadež je istakao da su sledeća dva vikenda veoma važna u poslovanju mnogih kompanija, pogotovu onih koje se bave prodajom, jer neke u ove dve nedelje ostvare prihode kao u cela druga dva meseca u godini.\nNa ovoj sednici kako je najvaljeno ne bi trebalo da bude raspravljanja o merama za Novu godinu i Božić, jer je prerano, ali i iz drugih razloga.\nMere za Novu godinu biće donete kasnije\nKako je navela Premijerka Ana Brnbić sa donošenjem mera za praznike sačekaće se kako građani ne bi mogli da nalaze "rezervne načine" da mere eskiviraju.\nGovoreći o korona novogodišnjim žurkama koje se uveliko planiraju epidemiolog Predrag Kon rekao je da postoji samo jedno rešenje za to.\nKako je istakao, ono što tome može stati na put, jeste "policijski čas koji je teško prihvatljiv".\nInče, u pojedinim medijima sinoć se moglo čuti da će radno vreme kafića, restorana i tržnih centara, koje je trenutno ograničeno na radne dane od 9 do 17 časova, biti produženo do 23 časa u onim mestima u kojima nije proglašena vanredna situacija. Takođe i da su ona mesta u kojima je proglašena vanredna situacija pred popuštanjem mera, pa bi tako kafići, restorani i tržni centri raditi do 21 čas. Ipak, takvi navodi nisu istiniti, potvrdili su su naši izvori.


You are at:Home»Vijesti»Virusolog iz Srbije: Kineska vakcina će štititi od mutacija\nU Srbiji će od utorka, kako je najavila premijerka Ana Brnabić, početi masovna imunizacija stanovništva protiv korona virusa.\nZa sada, Agencija za lijekove i medicinska sredstva (ALIMS) izdala je dozvolu za upotrebu za dvije vakcine u našoj zemlji – Pfizer/Biontech i Sputnjik V. Kako je najavio Pavle Zelić iz ALIMS-a, a kasnije je Agencija odobrila i upotrebu kineske vakcine.\nNjena efikasnost, prema posljednjim istraživanjima, je između 80 i 86 odsto. Za razliku od drugih vakcina protiv korone, kineska “Sinofarm” vakcina napravljena je od samog korona virusa, tačnije od različitih varijanti koje su uzete od pacijenata iz kineskih bolnica. Ova vakcina “uči” imuni sistem da pravi antitijela protiv korona virusa tako što se tijelo izlaže mrtvim dijelovima virusa, pa onda nema rizika da dođe do ozbiljnog odgovora organizma.\nO kineskoj vakcini “Sinofarm” pozitivno se izjasnila i istaknuti virusolog dr Ana Gligić.\n“Kineska vakcina je napravljena od celog virusa”, kaže dr Gligić za “Telegraf”.\n“Ali, Kinezi su već vakcinisali veliki broj ljudi vakcinom ‘SinoVak’ koja je napravljena na nosaču kao ruska ‘Sputnjik V’ i kao oksfordska. Međutim, sada su, zbog evidentne mutacije virusa, Kinezi napravili vakcinu ‘Sinofarm’ koja je od celog virusa, a koja će štititi od mutacija”, dodaje ona.\n“I Rusi su razvili takvu vakcinu. Imate sada i ‘mrtvu vakcinu’ i vakcinu na nosaču. Od samog starta ja sam pobornik klasičnih vakcina koje, kao prvo, daju dobru zaštitu, a kao drugo, imunitet traje dosta dugo. Ova vakcina štiti ne samo od virusa koji napada, već i od drugih korona zato što je pravljena od celog virusa”, ističe doktorka.


25.05.2021 u 20:27\nSukobi u Bagdadu, ima poginulih i povređenih\nBAGDAD - Najmanje jedna osoba je poginula, a više njih je povređeno danas kada je iračka policija pucala na demonstrante na bagdadskom trgu Tahrir. Snage bezbednosti koristile su bojevu municiju kako bi rasterali gomilu nakon što su demonstranti počeli da bacaju kamenice i cigle na policiju, koja je prethodno intervenisala suzavcem, potvrdili su za AP svedoci i irački zvaničnici pod uslovom da ostanu anonimni. Stotine Iračana izašlo je na ulice u Bagdadu protestujući zbog, kako su poručili, nekažnjavanja odgovornih za ciljana ubistva istaknutih aktivista i novinara. Demonstranti su izrazili negodovanje što uprkos pokretanju nekoliko istraga o ubistvima, iračke vlasti nisu imenovale nijednog počinioca. Postoji široko verovanje da su ubice povezane sa milicijskim grupama koje


Premijer Turske Ahmet Davutoglu sa srpskim kolegom Aleksandrom Vučićem, Beograd 28. decembar 2015.\nUz najviše državne počasti premijer Srbije Aleksandar Vučić dočekao je danas premijera Turske Ahmeta Davutoglua, a posle zvaničnog susreta Vučić je izjavio da je Srbija suverena država koja ima prijateljske odnose i sa Ruskom Federacijom i sa Turskom, da će nastaviti da vodi svoju politiku u skladu s tim, kao i da je uveren da to poštuju prijatelji Srbije iz Ruske Federacije.\nŽeleli bismo da se svi problemi između Rusije i Turske reše na najbolji mogući način, dodao je Vučić i poručio da će Srbija nastaviti da ima dobre odnose sa obe zemlje.\nGovoreći o bilateralnim odnosima dve zemlje i ekonomskoj saradnji, Vučić je rekao da će Srbija ponuditi najbolje uslove za investiranje, kako bi privukli što više turskih investitora. Takođe, on najavio da će na nivou dve vlade biti formiran savet koji će voditi dva premijera i činiti ministri iz oblasti u kojima dve države imaju najupečatljiviju saradnju.\n"Mi očekujemo da u 2017. svakako pređemo milijardu dolara međusobne razmene. Ali više investicija koje bi dolazile iz Turske bi moglo da nas približi tom broju već u 2016. godini. Mislim da su turske kompanije osetile dobrodošlicu ovde u Srbiji", rekao je Vučić.\nPremijer Turske Ahmet Davutoglu je izjavio da između Srbije i Turske postoje veoma važni istorijski odnosi i da je važno da se dobri bilateralni odnosi dve zemlje još više poprave. On je, na konferenciji za novinare rekao da je cilj Turske da se trgovinska razmena sa Srbijom poveća sa 780 miliona dolara u 2014. na milijardu dolara u 2016.\n"Mogućnosti koje je Srbija ponudila turskim investitorima su zaista dobre i danas, kao što ste već čuli, došao sam sa više od 130 poslovnih ljudi iz Turske. Dakle, bez obzira što je bilo teško da se organizuje ovakav susret na kraju godine, ali kada sam rekao da će biti poseta Srbiji i Beogradu svima je bilo veliko zadovoljstvo da se nađemo. I želim da kažem da će večeras biti održan srpsko-turski poslovni forum", rekao je Davutoglu.\nAleksandar Vučić je najavio i da će sutra iz Sarajeva, ako bude sve u redu sa aerodromom zbog magle, doći i predsedavajući Saveta ministara Bosne i Hercegovine Denis Zvizdić, a potom će svi zajedno otići u Novi Pazar.


Medicinski fakultet uvodi katedru za SMS - Njuz.netNjuz.net\nMedicinski fakultet uvodi katedru za SMS\nFOTO NJUZ: Italijanski krizni štab poslao hitan SMS svim građanima\nGrađanima stigao uznemirujući SMS\nJutka za pristup SRS-u tražio službeni telefon i neograničen broj SMS poruka\nBEOGRAD, 25. maj 2021, (Njuz) – Medicinski fakultet Univerziteta u Beogradu najavio je uvođenje katedre za SMS, saopštio je danas dekan fakulteta profesor doktor Nebojša Lalić.\nOn je za Njuz izjavio da se katedra uvodi na inicijativu Ministarstva zdravlja jer je lečenje SMS-ovima metod koji u Srbiji ima sve veću primenu.\n-Proces je u toku, imamo podršku Ministarstva prosvete i verujemo da će faluktet doboti akreditaciju za planirani program do nove akademske godine. Očekujemo da će interesovanje budućih studenata za ovu katedru biti veliko. SMS poruke su osnova srpskog zdravstva i zbog toga je neophodno da što pre krenemo sa obučavanjem budućeg kadra koji će naše građane lečiti na taj način – istakao je profesor Lalić.\nMinistar zdravlja Zlatibor Lončar smatra da će ova katedra doprineti tome da još veći broj građana bude izlečen SMS porukama.\n-Smatram da će osnivanje ove katedre biti značajan iskorak u srpskoj medicini. Mi kao zemlja imamo jako bogato iskustvo u primeni SMS poruka kod najtežih bolesti i verujem da će ova katedra doprineti tome da počnemo i neke lakše slučajeve lečimo pomoću mobilnog telefona. Već sada sa ponosom mogu da kažem da ćemo kroz par godina imati prvu generaciju specijalista smsologije – rekao je Lončar.\nKako Njuz nezvanično saznaje Nemačka je već pokazala interesovanje za buduće diplomce katedre za SMS.\nTagovi: Katedra, Medicinski fakučtet, Predmet, sms\nMilan (nisam odavde) 25/05/2021 u 15:05\nVidim da su ministarstvo zdravlja i ministarstvo prosvete već dali saglasnost za ovaj projekat. Al dok ministarstvo finansija ne odredi koliko će oporezivati ovaj vid lečenja, od celog projekta neće biti ništa!\nMalo sam se rasplinuo 08/06/2021 u 22:53\nNa sajtu sms.gov.rs piše da možete putem sms da dobijete i vakcinu! Dovoljno je da pošaljete tekst poruke sa slovom vakcine koju zelite i kad dobijete: k za kinesku, a za astrazeneky, s za sputnik, f za Fajzer! Kad dobijete povratni sms vi ste prakticno vakcinisani! I ne samo to, prvi član porodice može da prosledi taj sms ostalim članovima, pod uslovom da i on hoće tu istu vakcinu, i tako prakticno cela porodica postaje imuna na najnovije mutacije kovida uključujući i dvostrukog muranta iz indije! Digitalizacija je majka!


Sud BiH: Nema novog glasanja u Mostaru - Kameleon M&M\nSud Bosne i Hercegovine odbio je sve žalbe na odluku Centralne izborene komisije CIK-a kada su u pitanju izbori u Mostaru. To znači da novog brojanja glasova neće biti, objavili su danas pojedini portali.\nNa odluku CIK-a o utvrđivanju i objavljivanju rezultata nakon ponovnog prebrojavanja, nakon što su utvrđena značajna odstupanja, zaprimljene su tri žalbe koje su uputile Naša stranke, Platforma za progres i SDP, koje su tražile prebrojavanje svih glasova sa redovitih biračkih mjesta u gradu Mostaru.\nZbog raznih malverzacija koje su upućivale na tešku i masovnu izbornu krađu, od Suda i CIK-a je tražena reakcija, no, Sud je ove žalbe odbio.\nOvakav epilog se mogao i očekivati, s obzirom da je to prije nekoliko dana najavio predsjednik Suda BiH Ranko Debevec. On je tada izjavio kako su žalbe SDP-a i Naše stranke neosnovane i preuranjene.\nOčekuje se da sada Centralna izborna komisija donese odluku o konačnom potvrđivanju mandata.\nInspektor priznao krivicu, nezakonito stekao imovinsku korist od 100 KM


Podizanje zida nije usmjereno protiv Srbije – Energy Press\nPodizanje zida na srpsko-mađarskoj granici nije usmjereno protiv Srbije, već kako bi se spriječio ilegalan prelazak granice, izjavio je premijer Mađarske Viktor Orban nakon zajedničke sednice mađarske i srpske vlade u Budimpešti. Dodao je kako je zid “samo privremena mjera”, ali i “iznuđeni potez”. “Nije reč o pitanju izbeglica, već o jednom novom procesu pokretanja velikih narodnih masa. Mađarska će nastojati, u saradnji sa svojim susedima, preduzeti adekvatne mere. Sada smo u situaciji da masa ljudi dolazi, a zemlje Zapadne Evrope žele dospele migrante vratiti nama. Zbog čega imamo pritisak i sa juga i sa zapada”, rekao je Orban, donosi Tanjug.\nPrema njegovim rečima, podizanje zida ne znači zatvaranje granice sa Srbijom, već samo sprečavanje ilegalnih prelazaka. “Taj korak se ne odnosi na Srbiju i nije usmeren ka srpskom narodu, jer ćemo postaviti nove legalne granične prijelaze i proširiti ih. Tražio sam od premijera Vučića da me razume u vezi s tim pitanjem i poručio mu da ima naše garancije da te mere (podizanje zida) nisu usmerene prema Srbiji, jer je Mađarska zainteresovana za mir”, poručio je Orban. “Ne želimo da zauvijek ostane takva situacija i da razdvojimo Srbiju od Mađarske, već da na neki način utvrdimo očuvanje naše granice”, rekao je Orban.\nPrema njegovim rečima, niko Mađarsku ne može sprečiti da stane na put onima koji ilegalno dolaze u tu zemlju. “Rado ćemo prihvatiti svakoga ko želi u Mađarsku da dođe zakonskim putem, ali ako dođete u Mađarsku, morate poštovati naše zakone”, rekao je Orban. Premijer Srbije Aleksandar Vučić ocenio je da su odnosi Srbije i Mađarske najbolji u novijoj historiji dve zemlje te poručio da je očuvanje stabilnosti prioritetni interes Srbije i najavio da će dve zemlje zajedno da rade na rešavanju problema povećanog broja migranata. Priznao je kako se i Srbija suočava sa velikim problemom zbog povećanog broja migranata i da “nije prijatna najava po kojoj će Mađarska podići zid na granici”. Potvrdio je kako je sa Orbanom otvoreno razgovarao o migrantskoj krizi te da je jasno kako “Mađarska ne podiže zid zbog Srbije, već da bi zaštitila svoje interese i državnu teritoriju”. “Naći ćemo rešenje u zajedničkoj akciji”, rekao je Vučić, dodajući da će dve zemlje zajednički da rade i na granici prema Makedoniji.\nZa tridesetak godina roboti će biti vodeći direktori


Aerodrom Niš: Letovi ka Bazelu počinju ranije - Aviokarta.net\nVesti » Aerodrom Niš: Letovi ka Bazelu počinju ranije\nAerodrom Niš: Letovi ka Bazelu počinju ranije\nAerodrom Konstantin Veliku u Nišu saopštio je danas da je zbog velikog interesovanja putnika Wizz Air odlučio da ranije počne sa letovima ka Bazelu.\nUmesto 3. jula kako je ranije najavljeno Wizz Air će prema Bazelu poleteti 29. juna. Ova kompanija je nedavno najavila uspostavljanje još jedne linije iz Niša – ka Malmeu, koja bi trebalo da počne 25. juna.\nIzvršni direktor Wizz Aira Džon Strivenson je rekao za Aviokarta.net da je ova kompanija za sada zadovoljna prodajom karata na liniji Niš-Bazel. Za prvih mesec dana od početka prodaje, prodato je nešto više od 350 karata.\nWizz Air raspolaže avionima Airbus A320 sa 180 putničkih mesta, a iz Niša će ka Bazelu će do kraja letnjeg reda letenja, poslednjeg vikenda u martu obaviti 36 polazaka, što predstavlja kapacitet od 6480 sedišta u jednom smeru.\nNa niškom aerodromu su optimisti i veruju da će se linije ka Bazelu i Malmeu pokazati kao uspešne te da će ova kompanija do kraja godine otvoriti još neku liniju, najverovatnije ka Nemačkoj.\nStivenson to, međutim, nije mogao da potvrdi, ali nije isključio mogućnost da se iz Niša otvori još neka linija do kraja godine, mada je rekao da je plan za nove linije u ovoj godini već zaokružen.\n"Nikad se ne zna. Mi u Nišu nemamo bazu, pa svaki let ka ovom gradu zavisi od slobodnih kapaciteta u našim bazama drugde, tako da postojanje interesovanja za još neku liniju nije jedino dovoljno", odgovorio je Stivenson na brojna novinarska pitanja da li se planira neka linija ka Nemačkoj, s obzirom da je tamo na privremenom radu veliki broj građana Niša i okoline.\nIlustracija: Baner niškog aerodroma sa prvobitnim datumom početka letova


Srpski mediji pišu da ove godine ipak neće biti izvanrednih izbora - Index.hr\nSrbijanski premijer i predsjednik Srpske napredne stranke (SNS) Aleksandar Vučić ocijenio je da će situacija u Srbiji "biti stabilnija ukoliko se održe samo izbori za šefa države", objavio je popodne ruski portal Sputnjik na srpskom jeziku, pozivajući se na izvore u vrhu vladajuće koalicije, predvođene naprednjacima.\nSputnjik "ekskluzivno tvrdi" da "izvanredni parlamentarni izbori neće biti održani u travnju, zajedno s predsjedničkim", objavljeno je danas na Sputnjikovom web portalu.\nKako je najavljeno, Vučić će u ponedjeljak javnosti "ali i političkim partnerima i rivalima", priopćiti svoju odluku da će biti raspisana samo utrka za predsjednika države.\nVladajuća koalicija na čelu s Vučićevim SNS-om proteklih je dana bila podijeljena treba li ove godine, istodobno s predsjedničkim, održati i izbore za srbijanski parlament.\nTu su opciju, kako se doznaje, bili spremni poduprijeti pojedini Vučićevi koalicijski parneri čak i javno apelirajući da Vučić utječe na istodobno raspisivanje i parlamentarnih izbora.\n"Ipak, vođa naprednjaka i budući kandidat za predsjednika Srbije (Aleksandar) Vučić prelomio je da će biti stabilnija situacija u državi ukoliko se održe samo izbori za šefa države", navodi Sputnjik, čija saznanja prenose i elektronički mediji u Srbiji.\nTakvoj odluci prethodila je ocjena da "u vrijeme regionalnih potresa, političke krize u Bosni i Hercegovini, zaoštrenog stanja na Kosovu i Metohiji, ne bi bilo svrsishodno čak ni privremeno stvarati vakuum u svim vodećim državnim institucijama", prenosi Sputnjik.\n"Dakle, ukoliko Vučić pobijedi na predsjedničkim izborima... on bi obnašao dužnost premijera, a ministri bi radili u punom kapacitetu, dok prvi čovjek naprednjaka službeno ne preuzme predsjedničku fotelju. Tada bi aktualna vlada praktično pala, a Vučić bi, u slučaju pobjede, povjerio mandat" nekome za sastavljanje novog sastava vlade koju bi birala aktualna Skupština Srbije, u kojoj dominantnu većinu ima koalicija na čelu sa naprednjacima.


VLASTI RS-A OBILJEŽIT ĆE 9. JANUAR, SALKIĆ PORUČUJE: OVO JE NASTAVAK PSIHOLOŠKOG I SIGURNOSNOG PRITISKA NA BOŠNJAKE | Hayat.ba\nVLASTI RS-A OBILJEŽIT ĆE 9. JANUAR, SALKIĆ PORUČUJE: OVO JE NASTAVAK PSIHOLOŠKOG I SIGURNOSNOG PRITISKA NA BOŠNJAKE\nVlasti entiteta Republika Srpska pripremaju se za obilježavanje neustavnog i nezakonitog dana entiteta 9. januara čime nastavljaju kršiti odluke Ustavnog suda BiH i Dejtonski mirovni sporazum, upozorava potpredsjednik entiteta RS Ramiz Salkić.\nSalkić je reagirao povodom današnjeg obavještenja načelnika Općine Bratunac Srđana Rakića, koji je obavijestio sve jedinice lokalne samouprave u Bratuncu “vezano za proslavu 9. januara Dana Republike Srpske da u skladu sa svojim mogućnostima istaknu zastave Republike Srpske na svoje objekte”. Rakić se u svom dopisu pozvao na dopis Ministarstva uprave i lokalne samouprave od 23. decembra.\nSalkić ističe da je “ovakvo ponašanje neprihvatljivo, ali da je ono prisutno zbog činjenice da nema sankcije za one koji krše odluke Ustavnog suda i Dejtonski mirovni sporazum”, piše Faktor.\nOsim sto je neustavan i nezakonit čin, obilježavanje 9. januara je nastavak psihološkog i sigurnosnog pritiska na Bošnjake u ovom djelu naše domovine. Nastavak obilježavanja 9. januara je poziv nadležnim institucijama da konačno počnu raditi svoj posao i kažnjavati one koji krše odluke Ustavnog suda BiH i koji svoji postupcima ugrožavaju sigurno okruženje za povratnike sto je predviđeno Dejtonskim mirovnim sporazumom – zaključuje Salkić.


Tramp želi „više američki“ predsednički avion, menja boje Džeki Kenedi - 18.07.2018, Sputnik Srbija\nTramp želi „više američki“ predsednički avion, menja boje Džeki Kenedi\nPredsednik SAD Donald Tramp odlučio je da promeni plavo-belu boju predsedničkog aviona „Er fors 1“ u crveno-plavo-belu. 18.07.2018, Sputnik Srbija\n11:45 18.07.2018 (Osveženo: 12:12 18.07.2018)\n© AP Photo / Pablo Martinez MonsivaisMelanija i Donlad Tramp izlaze iz predsinčkog aviona\nPredsednik SAD Donald Tramp odlučio je da promeni plavo-belu boju predsedničkog aviona „Er fors 1“ u crveno-plavo-belu.\nTramp želi da avion izgleda „više američki“ i da se pomeri od „Džeki Kenedi boje“, koju dizajner Rejmond Levi naziva „svetlosnom ultramarinskom“, preneo je Bi-Bi-Si.\nBoje službenog aviona američkih predsednika izabrali su šezdesetih godina prošlog veka tadašnji predsednik Džon Kenedi i prva dama Žaklina Džeki Kenedi.\nNovi model neće biti završen najranije do 2021. godine.\nNovi avion biće „u najvećoj meri za buduće predsednike“, s obzirom na to koliko vremena treba da se napravi, rekao je Tramp za Si-Bi-Es tokom vikenda.\nTramp je naglasio da ne treba više da se koriste iste „bejbiplave boje“ i da će novi izgled biti „neverovatan“, „vrhunskih linija“ i „najbolji u svetu“.\n„Er fors 1“ se sastoji od dva aviona. Prvi zvanični let je bio 1959. godine, tokom predsedavanja Dvajta Ajzenhauera i imao je crvenu i zlatnu boju sve do predsednika Kenedija, koji je izabrao svetloplavu nijansu i belu, a to se zadržalo do današnjeg dana.\nKritičari Trampovog izbora naveli su da i ruski predsednički avion, takođe, ima crveno-belo-plavu boju.\nKina i Francuska, takođe, na avionima imaju crveno-belo-plavu kombinaciju boja.\nKako je „Hafington post“ nedavno pisao, američki predsednik žalio se i na mekoću ručnih peškira u predsedničkom avionu.\nBi-Bi-Si je preneo i da predsednik traži veći krevet u „Er fors 1“, odnosno da bude sličan krevetu kakav poseduje u svom privatnom avionu.\nSadašnji avioni „Er fors 1“ stari su skoro 30 godina i prvi je njima leteo predsednik Džordž Buš Stariji.


Republika / OGROMNI PROBLEMI ZA CRVENO-BELE: Zvezda otputovala u Španiju BEZ POLA tima!\nZa razliku od Madrida u Valensiji nema problema sa snegom, pa će se meč održati bez ikakvih problema.\nCrveno-beli će i na ovom meču biti veoma oslabljeni, pošto su čak četvorica košarkaša ostala u Beogradu.\nDžordan Lojd i dalje oseća posledice koronavirusa, a pored njega u avionu za Valensiju nije bilo bolesnog Simonovića, ali ni Boriše Simanića i Lendrija Noka. Pored ovih loših vesti, raduje povratak Lengstona Hola u tim.\nMeč između Valensije i Crvene zvezde na programu je u petak od 21 čas.\nSport KK Crvena zvezda Košarka Španija Evroliga Valensija KK Valensija


Vesti online / Srpski informativni portal / "Vučić i Grabar Kitarović destabilizuju Bosnu"\n"Vučić i Grabar Kitarović destabilizuju Bosnu"\n"Vučić je u dubini duše ostao radikal"\n- Kada se govori o štetnim posledicama politike predsednice Hrvatske na zemlje u regiji, moramo da se vratimo na raniji period ranije. Franjo Tuđman je smatrao da Hrvatska brani Evropu od muslimana i islama, a sada imamo novu situaciju u kojoj hrvatska predsednica izmišlja novu opasnost, a to su islamski teroristi kojih, prema njenim informacijama, ima deset hiljada u Bosni i Hercegovini - kaže direktor Instituta Zijad Bećirović i dodaje:\n- Kada pogledamo i hrvatsku i srpsku politiku, ona ima određene sličnosti, međutim, načini i stil su potpuno drugačiji. Hrvatska ima prilično "umiven" stil, mada ga je prevazišla hrvatska predsednica, dok je politika Aleksandra Vučića poznata. Ako izuzmemo sve njegove hipoteke iz prošlosti i period preobržaja u modernog političara, on je u dubini duše ostao srpski radikal.\n- Vučić oko sebe ima ekipu ljudi što on misli, a ne sme ili ne želi reći u određenom kontekstu. To su Aleksandar Vulin, Marko Đurić i Milorad Dodik. Tako da je Dodik sa svojom politikom i svojim angažmanom sa Vučićem i dalje favorit Beograda - kaže Bećirović.\n- Nije logično da pojedini članovi Predsedništva BiH zastupaju interese druge države, a ne države koju predstavljaju. Sve dok bude takva situacija, nećemo imati očekivanu reakciju vlasti BiH i biće prisutna ta natezanja da će svako naginjati, u zavisnosti kojoj etničkoj grupi pripada, pojedinoj državi. To je neka vrsta "pubertetskog" procesa kroz kojeg prolazi Bosna i Hercegovina u politici - smatra direktor IFIMES.\n- Znači, Bosna i Hercegovina će i dalje biti i pod snažnim političkim mobingom svojih komšija, i zvaničnog Beograda i zvaničnog Zagreba - zaključuje Zijad Bećirović.


Opština Ruma je za 328.000 evra kupila zgradu Doma vojske koja je do sada bila državno vlasništvo, objavila je danas Republička direkcija za imovinu (RDI).\nO novoj nameni zgrade novi vlasnik će odluku doneti vrlo brzo, a kako je istaknuto, sigurno je da će ona imati kulturni značaj za Rumu.Kupoprodajni ugovor sa predsednikom opštine potpisao je direktor Republičke direkcije za imovinu Jovan Vorkapić, uz prisustvo državnog sekretara u Ministarstvu odbrane Bojana Jocića. Direktor RDI Vorkapić je i počasni građanin opštine Ruma.\nBeograd -- Od fabrike vojnih aviona do praznih hala. Posle skoro 100 godina, Ikarbus je bez posla a radnici već nekoliko meseci bez plata.\nNi tu nije kraj nedaćama. Poslednjih decenija fabrika je živela od proizvodnje autobusa i remonta za domaće gradske prevoznike, a poodavno ni oni ne kupuju ništa, niti remontuju, objavio je RTS.Praznih hala, bez posla, s malo radnika na spisku, koji nisu primili tri plate, Ikarbus čeka bolje dane. To je privatizacija, koja traje više od godinu dana, uporedo s procesom reorganizacije, koji je privredni sud usvojio u novembru.\nAgencija za licenciranje stečajnih upravnika oglasila je prodaju proizvodne hale društvenog preduzeća Novi dom stolarija iz Debeljače, putem javnog prikupljanja ponuda.\nHala se nalazi u Debeljači i prostire se na 4.860 m2. U pitanju je hala za proizvodnju nameštaja i papira, a procenjena vrednost iznosi oko 35,9 miliona dinara.\nZatvorene ponude dostavljaju se na adresu Agencije najkasnije 14. februara do 10.45, a otvaranje je zakazano za isti dan u 11 sati.\nNova prodaja fabrike lekova Jugoremedija oglašena je za 17. januar.\nRešenjem stečajnog upravnika Radovana Savića prodaja će se obaviti metodom neposredne pogodbe a rok za dostavljanje ponuda je 13. januar do 14 časova.\n– Predvideli smo mogućnost da se ponude mogu poboljšati u razgovorima, koji će se obaviti sa potencijalnim ponuđačima za kupovinu a o svemu će odlučivati Odbor poverilaca. Imali smo prodaju neposrednom pogodbom pre dva meseca, kupci su uplatili depozit i otkupili konkursnu dokumentaciju ali zbog pritužbi poverilaca odložena je prodaja neposrednom pogodbom – objašnjava stečajni upravnik Radovan Savić.\nOd kada je otišla u stečaj, decembra 2012. godine, Jugoremedija je sedam puta prodavana javnim nadmetanjem i nijednom nije bilo kupaca, upozoravaju iz Odbora poverilaca ove fabrike.\n– Prvi put kada je oglašena podaja neposrednom pogodbom u novembru prošle godine, kupci su se javili. Sledeća prodaja u decembru bila je javnim nadmetanjem i nije uspela. Očigledno da je neposredna pogodba jedini način da se fabrika proda – komentariše Vladimir Pecikoza, predsednik Odbora poverilaca Jugoremedije.\nZrenjaninska „Jugoremedija“ prodaje se kao pravno lice. Imovinu „Jugoremedije“ čine industrijski kompleks, upravne zgrade, pomoćni objekti, kao i stan u Zrenjaninu, intelektualna svojina – 24 žiga, 28 motornih vozila, inventar i zalihe. Pravo na učešće u postupku prodaje imaju sva pravna i fizička lica koja otkupe prodajnu dokumentaciju za 100.000 dinara i uplate šest miliona dinara za učešće.\nInflacija je šestu godinu zaredom ostala niska i stabilna i u decembru je, prema proceni Republičkog zavoda za statistiku, iznosila 1,9 odsto na međugodišnjem nivou, a niske inflatorne pritiske očekujemo i u narednom periodu, ističu iz centralne banke.\nIzvršni odbor očekuje da će se međugodišnja inflacija do sredine 2020. godine kretati oko donje granice dozvoljenog odstupanja od cilja, a da će se nakon toga, pod uticajem rasta agregatne tražnje, postepeno približavati centralnoj vrednosti cilja. Na niske inflatorne pritiske, kako se dodaje, ukazuju i inflaciona očekivanja, koja se i za godinu i za dve godine unapred nalaze u granicama cilja za inflaciju NBS.\nCentralna monetarna institucija Srbije ističe da je opreznost u vođenju monetarne politike i dalje potrebna, pre svega zbog kretanja na međunarodnom finansijskom i robnom tržištu.\nEvropska centralna banka od novembra sprovodi novi paket mera monetarnih podsticaja, dok američki Sistem federalnih rezervi, nakon poslednjeg sniženja referentne kamatne stope u oktobru, najverovatnije neće menjati monetarnu politiku još neko vreme, napominje se u saopštenju. Neizvesnost je, dodaje se dalje, prisutna u pogledu kretanja cena nafte i primarnih poljoprivrednih proizvoda na svetskom tržištu, s obzirom na složen uticaj brojnih faktora i na strani ponude i na strani tražnje.Iz NBS naglašavaju da je otpornost naše privrede na eventualne negativne uticaje iz međunarodnog okruženja povećana zahvaljujući punoj koordinaciji mera ekonomske politike, koja je rezultirala održivim snažnim rastom ekonomske aktivnosti i povoljnim makroekonomskim izgledima za naredni period, što potvrđuje i povećanje kreditnog rejtinga zemlje.\nRast bruto domaćeg proizvoda u 2019. je, kako se navodi, premašio prvobitne projekcije i, prema preliminarnoj proceni Republičkog zavoda za statistiku, iznosio je 4 procenta.\nIzvršni odbor je naglasio da je posebno značajan rast investicija od 14,2 odsto u 2019, čemu je doprinela dalja realizacija infrastrukturnih projekata, unapređenje poslovnog ambijenta, kao i povoljni izvori finansiranja, na šta je uticalo i prethodno ublažavanje monetarne politike NBS.\n"Povećana je i potrošnja domaćinstava, pre svega zahvaljujući pozitivnim kretanjima na tržištu rada, rastu životnog standarda građana i nižim troškovima kredita. Pozitivne trendove na tržištu rada najbolje ilustruju podaci o realnom rastu zarada od 8,5 odsto u 2019, uz pad stope nezaposlenosti na jednocifren nivo".Kao i u prethodne dve godine, dodaje se dalje, javne finansije su i u 2019. bile u suficitu, dok je rekordan neto priliv stranih direktnih investicija, petu godinu zaredom u punoj meri pokrio deficit tekućeg računa platnog bilansa.\nGaranciju otpornosti na eventualne šokove iz međunarodnog okruženja pruža i visok nivo deviznih rezervi naše zemlje, poručuje Narodna banka Srbije.\nNaredna sednica Izvršnog odbora na kojoj će biti doneta odluka o referentnoj kamatnoj stopi biće održana 13. februara.\n"Predviđa se da će rast Zapadnog Balkana ojačati do 2021. godine na 3,8 odsto, pod pretpostavkom da politička nestabilnost i neizvesna politika ostanu pod kontolom", piše u Izveštaju.\nTakođe se konstatuje da su "nedavni zemljotresi na Zapadnom Balkanu - koji su pre svega pogodili Albaniju - uzeli su danak u ljudskim životima i fizičkoj infrastrukturi".\nU tom kontekstu upozorava da bi privredni rast u celoj grupi ekonomija u usponu u Evropi i centralnoj Aziji mogao da bude osetno slabiji u slučaju usporavanja rasta velikih ekonomija, geopolitičkih previranja, pojačanih političkih neizvesnosti i izloženosti oscilacijama na finansijskim tržištima.Kako se objašnjava usporavanje evrozone moglo bi da se prelije na privrede u usponu koje su trgovinski i finansijski tesno povezane sa zonom zajedničke evropske valute.


Konferencija "Evropa: Meridijani u pokretu" u Novom Sadu ~ Mreza Kreativnih Ljudi\nKonferencija "Evropa: Meridijani u pokretu" u Novom Sadu\n19.5.16 desavanja, konferencije, kritika No comments\nTema ovogodišnje konferencije Evropa: meridijani u pokretu uziman u fokus sveopštu pokrenutost i nestabilnost savremenog sveta, jedno veliko gibanje svetskog stanovništva bilo da je reč o ličnom ili političkom izboru, bilo da je reč o dramatičnoj društvenoj ili egzistencijalnoj prinudi. Danas kada se mnogobrojni pojedinci i čitavi narodi nalaze na putu, organizatori konferencije veruju da je neophodno razmatrati pitanja ko su savremeni nomadi, kuda vode i kakvi su njihovi putevi, kao i kakav je kontekst (istorijski, politički, društveni, ekonomski ili kulturni) savremenih migracija.\nUčesnici konferencije Evropa: meridijani u pokretu pokušaće da odgovore na pitanja koja se nalaze u samom središtu aktuelnih evropskih izazova: Kako se Evropa kreće ili podrhtava sama u sebi? Da li savremeni oblici nomadizma sadrže u sebi kritički potencijal sagledavanja stvarnosti ili su kao zadate koreografije sastavni deo njene legitimne taksinomije? Kako se Evropa nosi sa Drugim koji izmiče njenoj kontroli i uređenju? Da li će aktuelne traume egzila, iskustvo izgubljenog doma, izopštenosti i marginalizacije, suvišnih ljudi i propuštenih života doživeti svoju književnu medijaciju unutar evropskog književnog prostora ili će ostati bezglasna trauma onih koji je upravo preživljavaju? Da li sama Evropa još sanja san o Evropi ili ga je zagubila u bespuću birokratskih procedura i uspostavljanju moći i premoći? Da li su aktualna žarišta književnosti i umetnosti u centru ili na periferiji, ili na putu između njih?


» Festival nauke i umetnosti u EUteka kutku u Požegi\nFestival nauke i umetnosti, koji pripremaju i realizuju učenici Gimnazije “Sveti Sava” u Požegi, ove godine održan je 4. marta 2018. godine i to jubilarni – deseti put.\nZapaženu ulogu i posećenost imao je EUTEKA kutak u Narodnoj biblioteci Požega. Naime, kroz EU projekat “EVROPA ZA MENE” (http://www.emins.org/srpski/news/article/evropa-za-mene) Narodna biblioteka Požega, članica EUTEKA mreža, i NVO Forca iz Požege, želeli su da učenicima ali i mnogobrojnim sugrađanima učine dostupnim sve publikacije o Evropskoj uniji koje Biblioteka ima u okviru EUTEKA kutka.\nTim učenika bio je zadužen za promovisanje sadržaja, za realizaciju kratkog online kviza o EU i upoznavanje svih posetilaca sa informacijama sa koje su bili zainteresovani. Posetiocima je bio dostupan i EUTEKA kompjuter koji je donirala Delegacija Evropske unije u Republici Srbiji a na kom se nalaze korisni linkovi vezani za sva pitanja u vezi sa evropskim integracijama i Evropskom unijom.\nUčenici su spremili i nekoliko postera na kojima su prikazali neke mitove i predrasude koje neki mladi imaju povodom života u Evropskoj uniji, a bili su spremni da o tome razgovaraju na samom štandu.\nZainteresovanost za sadržaje o Evropskoj uniji u EUTEKA kutku bila je značajna, pa se nadamo da će i posećenost u Biblioteci biti povećana. NVO Forca ustupila je Biblioteci dodatne publikacije o EU koje će od sada biti smeštene na EUTEKA policu i biti dostupne svim građanima.


Dodik ponovo ponizio predsjednicu Republike Srpske\nYou are at:Home»Vijesti»Dodik ponovo ponizio predsjednicu Republike Srpske\nMilorad Dodik ponovo ponizio predsjednicu Republike Srpske pred cijelim auditorijem, ne dozvolivši da bar malo bude domaćin visokom gostu iz Rusije.\nZbog čega zvanični domaćin šefu ruske diplomatije Sergeju Lavrovu nije bila, makar protokularno predsjednica Republike Srpske Željka Cvijanović, nego on koji Republiku Srpsku predstavlja u BiH.\nNema dileme da je ne samo ovaj put, nego i mnogo ranije Milorad Dodik sve institucije Republike Srpske ponizio čime grubo derogira i uništava Republiku Srpsku, njen ustav i institucije.\nOvakvim ponašanjem Milorad Dodik daje za pravo onima, a nije ih malo, koji skoro svakodnevno traže ukidanje Republike Srpske, kao entiteta u BiH, koja na osnovu ustava ima svoje institucije Predsjednika Vladu i Narodnu skupštinu, koje on svojim potezima svodi na postojanje samo na papiru.\nDobri poznavaoci prilika, često u njemu, upravo zbog ovakvih postupaka, vide glavnog “rušitelja” institucija Republike Srpske.\nDa je ponizio institucije Republike Srpske bilo je vidno i juče, što je svima zapalo u oko, pa čak i samoj predsjednici Željki Cvijanović koja se našla, kako se vidjeli, u nelagodnoj situaciji, a u koju ju je stavio niko drugi nego njen partijski šef.\nKada je počelo zvanično “poziranje” za brojne medijske kuće sa šefom ruske diplomatije u prostorijama Administrativnog centra Vlade Republike Srpske, Dodik je svu slavu prigrabio sebi ne vodeći računa da je bar u tom trenutku domaćin bar protokularno morala da bude predsjednica Republike Srpske Željka Cvijanović.\nDa je bila neopravdano zapostavljena i sama je shvatila jer je bila “višak” na mjestu gdje je bilo predviđeno zvanično fotografisanje, koje je u nekom trenutku napustila i sama se uputila prema sali gdje je održan zvanični sastanak.\nEvo kako su taj trenutak snimile tv kamere:\nTako ne stoji teza koju je iznio Dodik da je Lavrov prvo došao u Republiku Srpsku, a da će danas biti u posjeti BiH. Lavrovu u Republici Srpskoj, kao i njemu domaćin je morala biti predsjednica Republike Srpske, a ne nikako predsjedavajući predsjedništva BiH Milorad Dodik.


Sirija - Dnevni list Danas\nPočetna » Sirija » Page 28\nSAD predlažu da se zabrane letovi sirijske i ruske avijacije u Siriji\nSAD predlažu da u Siriji ne leti sirijska avijacija, ali ni ruske vazdušno-kosmičke snage, izjavio je zamenik šefa ruske diplomatije Sergej Rjabkov. Ruski avion Su-34 tokom vazdušnih napada na položaje DAEŠ-a u Siriji.\nPiše: Danas Online 22. 9. 2016.\nBritanci potvrdili da su gađali sirijsku vojsku\nMinistarstvo odbrane Velike Britanije potvrdilo je da je ta zemlja učestvovala u vazdušnim udarima koalicije predvođene SAD na Dejr el Zor.\nPiše: Sputnjik 19. 9. 2016.\nSAD gađale sirijsku vojsku, 62 mrtvih\nKoalicija predvođena SAD bombardovala je pozicije sirijske vojske u blizini Deir el-Zora, potvrdilo je rusko Ministarstvo odbrane. Moskva je zbog toga pozvala na hitan sastanak Saveta bezbednosti UN.\nIzrael negira da su mu srušili avione\nPrema saopštenju zvaničnika, sirijska vojska oborila je vojni avion i bespilotnu letelicu nakon napada na sirijski vojni punkt u provinciji Kuneitri, javila je agencija Rojters pozivajući se na lokalne medije, prenosi Sputnjik.\nPiše: S. D. 13. 9. 2016.\nRusija i Sjedinjene Američke Države postigle su dogovor o mirovnom planu za Siriju koji će početi „prekidom neprijateljstava“ od zalaska sunca u ponedeljak.\nPiše: Danas Online 10. 9. 2016.\nAsadu još šest meseci, pa prelazna vlada\nGrupa koja zastupa sirijsku opoziciju objavila je plan za političku tranziciju u zemlji s ciljem okončanja građanskog rata, zahtevajući smenu sirijskog predsednika Bašara al Asada nakon šest meseci i održavanje izbora nakon dve godine.\nPiše: M. K. 7. 9. 2016.\nNemačka kancelarka Angela Merkel ocenila je juče u obraćanju poslanicima Bundestaga da je situacija s migrantima mnogo bolja nego pre godinu dana, ali da je potrebno još puno toga uraditi za izbeglice, javio je AP, a preneo FoNet.\nPiše: S. D. 7. 9. 2016.\nSerija eksplozija u Siriji, meta i ruska baza\nNajmanje četiri jake eksplozije odjeknule su u delovima pod kontrolom sirijske vlasti, u gradovima Tartus i Homs i u selu kod Damaska, javljaju sirijski mediji.\nPiše: Danas Online 5. 9. 2016.\nTurski tenkovi ušli u Alep\nTurski tenkovi ušli su na teritoriju Sirije i gađali položaje terorista DAEŠ-a, prenela je agencija DHA pozivajući se na vojne izvore.\nPiše: Izvor Sputnik 3. 9. 2016.\nSukobi Turske i snaga Kurda "neprihvatljivi"\nSukobi između Turske i prokurdskih snaga na severu Sirije su neprihvatljivi i moraju da prestanu, saopštio je Vašington, kako je juče izvestio Bi-Bi-Si.\nPiše: S. D. 29. 8. 2016.\nGinu civili na severu Sirije\nNajmanje 20 civila ubijeno je u artiljerijskoj vatri i turskim udarima na severu Sirije, gde je Ankara pokrenula operaciju na džihadiste i kurdske snage istovremeno, saopštila je Sirijska opservatorija za ljudska prava (SOHR), organizacija čije je sedište u Londonu.\nPiše: S. D. 28. 8. 2016.\nDečak iz Alepa: Kad završi rat počistiću ulice\nU Alepu, gde mesecima traju borbe između sirijske vojske i pobunjenika, nema nijednog bezbednog kutka.\nPiše: Izvor B92 28. 8. 2016.\nTurska poslala tenkove na džihadiste i Kurde\nNapadi avijacijom i teškom artiljerijom na ciljeve u Siriji u zoru bili su uvertira da Turska pošalje i tenkove i oklopne jedinice u tu zemlju da bi pomogla da se iz pograničnog grada Džarablusa istisnu ekstremisti Islamske države – ali i kurdske milicije.\nPiše: M. Kojčić 24. 8. 2016.\nProtivzakonit odlazak vojske u Siriju\nBilo kakvo učešće srpskih oružanih snaga u ruskim vojnim akcijama u Siriji bilo bi protivzakonito – kaže za Danas vojni analitičar Aleksandar Radić.\nPiše: V. Jeremić 17. 8. 2016.\nPodrži slobodno i profesionalno novinarstvo #podrzidanas\nUčlani se u #KlubČitalacaDanasa na… https://t.co/NTqlHygOAz\nZaposleni u Krušiku juče primili akontaciju za januar. #Krušik #Plate https://t.co/2kEPfWvHnD\nPrvanović poručuje Bujoševiću da je „dužan da zaštiti novinare od svakog oblika cenuzre i pritiska“, kao i da se au… https://t.co/K9McVYI86t


Izvor: SrbijaDanas.com, 25.Okt.2020, 11:27\nOd samog jutra automobili saobraćajne policije počeli su da blokiraju saobraćaj u ulicama u blizini Avenije Nezavisnosti\nPolicija, unutrašnje trupe i pripadnici interventnih snaga počeli su da se raspoređuju u centru Minska, gde se u nedelju očekuje još jedan neodobreni skup pristalica opozicije.\n, jedne od centralnih saobraćajnih arterija grada. Saobraćaj duž same avenije i dalje je otvoren. Kasnije je veliki konvoj snaga bezbednosti prošao duž avenije >> Pročitaj celu vest na sajtu SrbijaDanas.com << u pravcu centra: kamioni za prevoz osoblja, marice, vodeni topovi i zaštitna vozila "Rubež".\nPolicija je jutros nešto kasnije počela da raspoređuje snage na centralnim ulicama i trgovima. Ljudi u vojnim uniformama ograđuju stelu "Minsk - grad heroj" bodljikavom žicom, pored koje nedeljom često prolaze demonstranti.\nU nedelju ističe rok "narodnog ultimatuma" koji je bivši predsednički kandidat Svetlana Tihanovska ranije postavila vlastima zemlje. Ona je navela da će, ukoliko se zahtevi opozicije ne ispune do 26. oktobra, sva preduzeća u zemlji započeti generalni štrajk. Jedan od zahteva opozicije je i ostavka predsednika Belorusije Aleksandra Lukašenka, puštanje svih političkih zatvorenika i kraj „nasilja na ulicama“.


NAJVEĆI NEPRIJATELJ za ruski narod je Amerika - Nova Borba\nNAJVEĆI NEPRIJATELJ za ruski narod je Amerika\nGlavni neprijatelj Rusije je i dalje SAD i od Pentagona preti najveća opasnost od eventualnog napada.\nTo je ocena građana Rusije koji su učestvovali u najnovijem istraživanju "Levada centra" koje je sprovedeno krajem 2017. godine.\nNa drugom mestu rang-liste neprijatelja Rusije je Ukrajina, a na trećem Evropa, prenosi Glas Moskve.\nMedijski rat koji se vodi na relaciji Vašington-Moskva, sigurno je bitno uticao na rusko javno mnjenje, pa je 68 odsto ispitanika kazalo da je Amerika glavni neprijatelj, dok 29 odsto smatra da je to Ukrajina. Evropu kao neprijatelja doživljava 14 odsto Rusa.\nNa četvrtom mestu neprijatelja Rusije našle su se tri bivše sovjetske republike na Baltiku, kao i Gruzija, a za njima sledi Poljska, pa Nemačka, NATO i Engleska.\nTek iza njih se kao neprijatelj Rusije nalazi "islamska država", odnosno radikalni islamisti sa kojima je ruska armija ratovala u Siriji.\nSociolog iz "Levada centra" Denis Volkov objašnjava da je rang-lista protivnika Rusije u direktnoj vezi sa zapadnim sankcijama, kao i sa informacijama koje građani RF slušaju i gledaju na malim ekranima.\n“Od samog početka sukoba u Ukrajini došlo je do hlađenja odnosa sa Zapadom, jer je on stao na stranu vlasti u Kijevu”, objašnjava Volkov.\nGlavni urednik časopisa "Rusija u globalnoj politici" Fjodor Lukjanov ističe da sve do događaja na Majdanu, Ukrajinu Rusi nisu doživljavali kao neprijatelja.\nAli kad je novo rukovodstvo u Kijevu temeljno okrenulo smer svoje politike, u Rusiji se takođe promenio odnos prema toj susednoj zemlji.\nŠto se tiče Poljske i tri baltičke države Litvanije, Letonije i Estonije, njihova rukovodstva su preuzela funkciju "telala" i iznose stavove dogovorene sa Vašingtonom.\nTragikomično je to kad Poljska i tri spomenute bivše sovjetske republike sada pokušavaju da budu Rusima "učitelji demokratije" i objašnjavaju im šta su to prave evropske vrednosti. Naravno da to samo utiče na pogoršanje odnosa sa Moskvom.\nU junu 2017. godine bilo je napravljeno sociološko istraživanje koje je pokazalo da bi potencijalni agresori mogli biti SAD i Ukrajina, a tek na trećem mesto je blok NATO.\nBez obzira na medijski rat koji se već dosta dugo vodi u Rusiji, većina stanovnika uverena je da je zahvaljujući modernizaciji armije opasnost od stvarnog rata mala.\nRat u Siriji je pokazao da Rusi imaju mobilnu i dobro opremljenu armiju koja bi mogla da se suprotstavi bilo kojem agresoru.\nOsim toga, sve dok Rusija ima moćni atomski arsenal nikome, pa ni najmoćnijoj Americi, ne pada na pamet da se sa njom sukobljava.\nDovoljno bi bilo da poleti samo dvesta raketa sa atomskim glavama i da se zemlja pretvori u pakao. To odlično znaju i u Moskvi i u Vašingtonu.


EKO-KONCERT: Konceptualni muzički performans | MUZZIK TV\nNedelja, 3. novembar 2019. u 19:00 // Dom omladine Beograda, sala Amerikana Cena ulaznice: 200 dinara.\n”Eko – koncert” se bavi nizom problematičnih situacija u vezi sa očuvanjem životne sredine i zdravlja. Da bi se o ovim temama progovorilo kroz klasičnu muziku bila je potrebna konceptualna nadogradnja kroz istraživanje konkretnih društvenih fenomena, vizuelne i auditivne intervencije kako bi se došlo do etičkog angažmana i omekšala tradicionalne forma koncerta klasične muzike.\nKoncert počinje video radom koji povezuje pet savremenih, klasičnih i jednu džez-pop kompoziciju. Video rad u sekvencama popunjava pauze između kompozicija, svaku promenu ansambla, sudeluje kao vizuelna pozadina. Kroz naraciju, po uzoru na Brehtovo angažovano pozorište, tekst se uz muziku saopštava direktno, bez sakrivanja iza fiktivnog lika. Međutim, ljudski glas u ovom slučaju ne mora biti tretiran samo kao sredstvo komunikacije već i kao zvuk, što je u vezi sa praksama pozorišta ”pokreta i atmosfere” iz sedamdesetih godina.


Ako Srbija prizna Kosovo EVO ŠTA ĆE DOBITI ZA TO… @ Cafe.ba\nEpilog sastanka predsednika Srbije Aleksandra Vučića i američkog državnog sekretara Majka Pompea u Njujorku je da Srbija ima podršku SAD u nastavku dijaloga Beograda i Prištine, ali i da Vašington želi postizanje sveobuhvatnog sporazuma o normalizaciji odnosa, koji vodi — uzajamnom priznanju. Šta nam je Amerika u stvari poručila?\n„Iz ovoga susreta proizilazi da administracija na čelu sa Trampom ima interesa da se u kosovski proces uključi i da možda dobije neko rešenje za njenog mandata. Novina je, što nama ide u prilog, to da je Amerika uopšte spremna da razgovara o statusu Kosova, bez obzira na to što SAD na kraju očekuju neko priznanje. Vašington je pokazao da je ipak spreman da uvaži i neke činjenice, od toga da su sada globalne okolnosti promenjene, do toga da ta takozvana država Kosovo ne funkcioniše, da je položaj Srbije promenjen, ali i da srpski argumenti i politika daju određeni rezultat“, smatra Milivojević.\n„Iz saopštenja Stejt departmenta jasno je da Amerika ne menja stav oko priznanja nezavisnosti Kosova i da računa na neko konačno rešenje to podrazumeva. Ne bih rekao da je to prejudiciranje, već potvrda njihove pozicije. Oni Srbiju vide kao deo EU, i njihov je pragmatizam da se ovo završi kako bi se izbegao tvrdi stav Srbije i mogućnost da se to ne realizuje“, objašnjava Milivojević.\n„Dakle, nije poenta da je u konačnici neophodno samo priznanje, nego koja vrsta priznanja i u kom obimu. Da li to znači priznanje Kosova i Metohije u sadašnjim granicama, ili to znači na neki način i otvorena vrata za neku korekciju granica ili razmenu teritorija. Ili nešto što bi podrazumevalo i ustupak Srbije vezano za sever Kosova“, primećuje Milivojević.\n„Srbija je punopravna članica UN, a imajući u vidu i Rezoluciju 1244, to obuhvata i teritoriju Kosova i Metohije. Jedino ako se računa na neki pristanak Srbije da se dovede u pitanje taj deo teritorije, i da se o statusu tog dela priča. Ali, u pravnom smislu, međunarodno-pravni subjektivitet Srbije ne postavlja se kao pitanje. E sada, da li to sve uključuje i ideju o nekoj korekciji teritorije, pa da imamo neke potpuno nove države sa novim granicama i nečim skroz novim, to je drugo pitanje“, napominje Milivojević.\nAmerički sekretar Majk Pompeo, tokom razgovora sa predsednikom Srbije Aleksandrom Vučićem u Njujorku, ponovio je da obe strane treba da izbegavaju provokacije koje ometaju proces normalizacije i da se angažuju u duhu kompromisa i fleksibilnosti, neophodnim za postizanje sporazuma, kako bi se „iskoristili potencijali obeju zemalja“. Pompeo je pohvalio i snažnu vezu između SAD i Srbije i podržao integraciju Srbije u EU. Predsednik Srbije je nagovestio da bi obnovljeni razgovori sa Prištinom mogli da počnu u decembru.


Poslednja bitka: Istina o opsadi američke baze - Sputnjik Srbija\n02:01 02 Jun 2020\n14:11 27.12.2017 (osveženo 14:35 27.12.2017) Preuzmite kraći link\nKako navodi ruski Generalštab, Amerikanci pripremaju teroriste u svojoj bazi Tanf na granici Sirije, Jordana i Iraka. Tu se nalaze militanti iz različitih terorističkih grupa, ali je najviše onih iz redova DAEŠ-a.\nPrema rečima Gerasimova, pod rukovodstvom američkih instruktora oni menjaju svoje nazive, ali njihovi ciljevi ostaju isti. Njihov zadatak je destabilizacija situacije u regionu.\nBaza Tanf, koja se nalazi u sirijskoj provinciji Homs, nije jedina baza SAD koja se koristi za obuku terorista. Osim nje, postoji kamp na severoistoku Sirije pod nazivom Šadadi u provinciji Hasaka.\nRuski Centar za pomirenje zaraćenih strana je ranije upozoravao da obuku terorista SAD obavljaju već više od pola godine i da se tu „slivaju“ teroristi iz svih krajeva Sirije.\nNaglašeno je da su glavne okosnice ekstremista borci DAEŠ-a, da se u Šadadiju nalazi više od 400 militanata koji su uspeli da pobegnu iz Rake u oktobru ove godine, a takođe i da je u taj kamp stiglo još oko 800 terorista sa istočne obale Eufrata, kao i iz drugih delova te arapske republike.\nInače, Generalštab RF je ove informacije izneo na osnovu podataka kojima raspolažu ruske Vazdušno-kosmičke snage i obaveštajne službe, a trebalo bi podsetiti da je i britanski kanal Bi-Bi-Si došao do saznanja da SAD podržavaju teroriste.\n„Američki instruktori su, prema rečima izbeglica koji su se vratili u svoje domove, najavili da će nakon završetka obuke formirane formacije biti prebačene na jug Sirije, gde bi trebalo da se bore protiv sirijskih vladinih trupa“, upozorio je ruski Centar za pomirenje.\nEksperti naglašavaju da ciljevi SAD u Siriji ostaju isti — svrgavanje Bašara el Asada sa vlasti, pošto odbija da bude američka marioneta, kao i sprečavanje postojanja Sirije kao nezavisne države.\nTakođe, kako navode analitičari, Amerikanci žele da ostanu u tom regionu kako bi popunili svoje naftne rezerve i manipulisali različitim državama u svoju korist i za svoje interese.\nPolitikolozi ističu da Amerikancima ne odgovara potpuno uništenje terorista u Siriji, jer onda neće imati ko da se bori protiv Vlade Bašara el Asada i sprovodi politiku Vašingtona u tom delu sveta.\n„Znamo kako je sve to rađeno svojevremeno u Avganistanu — Amerikanci su tamo finansirali one koji su ratovali protiv sovjetske armije. I sada oni pokušavaju da ostanu na Bliskom istoku. Ako Amerikanci odu iz tog regiona, to bi praktično bilo priznavanje poraza na celom Bliskom istoku. Zato će oni pokušavati da održavaju razdor u napaćenoj Siriji. Oni neće tek tako otići odatle“, kaže za Sputnjik politikolog Ildus Jarulin.\nPo njegovom mišljenju, u metodama koje su izabrale SAD krije se opasnost i za njih same.\n„Problem u Siriji nije rešen u potpunosti, a Amerikanci još mogu nešto da smisle kako bi se suprotstavili Rusiji. Oni su uvek obučavali i uvek će obučavati teroriste da deluju protiv sirijske vlade, ali to im se može obiti o glavu. Oni ne izvlače zaključke, ne usvajaju lekcije. Podržavajući teroriste, oni obučavaju one ljude koji mogu naneti direktnu štetu samim SAD“, smatra Jarulin.\nEksperti takođe ističu i da su Rusija i njeni saveznici u borbi protiv terorizma pokazali znatno veću efikasnost nego zapadna koalicija.\n„U suštini, rat u Iraku i Siriji protiv DAEŠ-a je već je završen. Veći deo gradova, naselja i važnih transportnih čvorišta je oslobođen od terorista, zahvaljujući čemu su se i stvorile mogućnosti za povlačenje većeg dela ruskog vojnog kontingenta iz Sirije. Međutim, ostaje problematična situacija u Iraku, gde je nacionalna vojska prilično slaba, a zapadna koalicija se baš ne nosi najbolje sa svojim zadacima u borbi protiv terorizma. Kada je sirijska vojska, uz podršku Rusije, oslobađala ogromne teritorije zemlje, zapadna koalicija je sa iračkom vojskom i delimično sa svojim kurdskim saveznicima, napredovala veoma sporo“, rekao je Nikita Mendkovič, šef Evroazijskog analitičkog kluba.\nKako je naveo, SAD pokušavaju da učvrste svoje vojno prisustvo u Siriji, ali ako se mirovni proces tamo nastavi, američke trupe će morati da se povuku.\n„U ovom trenutku se, prema nekim podacima, na teritoriji Sirije, bez ikakvog zvaničnog statusa, nalazi 15 američkih vojnih objekata. Amerikanci se očigledno nadaju da će duže vreme u Siriji i u Iraku, odakle su pre nekoliko godina morali da odu na zahtev iračke Vlade. Sada oni hoće da iskoriste situaciju sa borbom protiv terorizmom i obezbede sebi stalno vojno prisustvo u tom regionu, kako bi u tom delu sveta sprečili jačanje pozicija Irana, Turske i Rusije“, zaključio je Mendkovič.\nsirija, baza, svet


Mogući predsednički kandidati: Tomislav Nikolić i Aleksandar Vučić\nPredsednik Srbije Tomislav Nikolić očekuje da će sa srpskim premijerom Aleksandrom Vučićem postići dogovor koji je u interesu Srbije i ne želi nikakve podele, rekla je ruskoj agenciji Sputnjik u Predsedništvu Srbije Nikolićeva savetnica za medije Stanislava Pak.\n"Snaga poverenja građana predsednika Srbije Tomislava Nikolića obavezuje da nastavi aktivno da učestvuje u izvršnoj vlasti", dodala je ona.\nU samo dva dana, predsednik Tomislav Nikolić je o svojoj kandidaturi za predsedničke izbore dao dve različite izjave. U utorak je je novinarima rekao da je jedino izvesno da se neće sam kandidovati, ukoliko ga ne kandiduje Srpska napredna stranka. Upitan postoji li mogućnost da ne sarađuje sa Vučićem ukoliko Vučić bude kandidat, Nikolić je odlučno odgovorio: "Ne postoji".\nPredsedništvo SNS-a je istog dana popodne donelo jednoglasnu odluku da kandidat za predsednika Srbije bude Aleksandar Vučić.\nDan kasnije, u sredu, Tomislav Nikolić unosi nejasnoću time što je na pitanje odustaje li od kandidature, odgovorio:\n"Pa, bože zdravlja, dogovorićemo se."\nUglavnom osude moguće kandidature: Tomislav Nikolić\nOdluku, koja nesumnjivo neće naići na dobar odjek kod premijera Aleksandra Vučića, Nikolić je navodno doneo tokom proslave svog 65. rođendana, navode mediji.\nPredsednik Srbije je tokom obeležavanja Dana državnosti, izjavio da Srbija "nema prava odreći se davno nasleđenih vrednosti" i istakao da "nema uzmicanja ni povlačenja čak i kada vetrovi hoće da vas slome".\nTanjug je objavio da je premijer i predsednik SNS Aleksandar Vučić ćutao, ne davši nikakav komentar o kandidaturi Tomislava Nikolića za predsedničku trku.\nOštre kritike ministara\nNekoliko ministara iz Vučićeve vlade izuzetno oštro se osvrnulo na medijska saznanja da će se Nikolić kandidovati za predsednika.\nLider Socijalističke partije Srbije, koalicionog partnera vladajuće SNS, Ivica Dačić ocenio je da je, ako je vest o kandidovanju Nikolića tačna, sramotno da se on time pridružuje plejadi kandidata koji su protiv Aleksandra Vučića.\nPočetak tužnog kraja jedne političke karijere: Zorana Mihajlovic\n"Ne želim da verujem da će se Tomislav Nikolić okrenuti protiv Srbije, SNS i Aleksandra Vučića. Ali, ako je tačno, onda je ovo početak tužnog kraja jedne političke karijere osnivača SNS Tomislava Nikolića", navela je u pisanoj izjavi. Dodala je da bi to bio pokušaj podele SNS i pomoć opoziciji da pobedi. "Ali taj pokušaj neće uspeti. Zato predsedniče Nikoliću, izađite i javno kažite", navela je Mihajlović.\nUkoliko je sujeta jedini razlog kandidovanja Tomislava Nikolića, to je velika i duboka greška, izjavio je ministar za rad, zapošljavanje, boračka i socijalna pitanja Aleksandar Vulin i dodao:\n"Ukoliko predsednik Nikolić zaista bude hteo da se svrsta uz opozicione predsedničke kandidate Sašu Jankovića i Vuka Jeremića, onda to govori da smo svi mi koji smo glasali za njega negde pogrešili. Aleksandar Vučić je čovek koga je Srbija izabrala da sledi, čovek od koga Srbija očekuje da će sačuvati stabilnost, da će sačuvati mir i da će nastaviti ekonomski razvoj. Sa time se ne treba igrati", rekao je Vulin.\nI drugi Vučićevi koalicioni partneri, Srpski pokret obnove Vuka Draškovića i Socijaldemokratska partija Srbije Rasima Ljajića odlučili su da na predsedničkim izborima podrže Aleksandra Vučića kao zajedničkog kandidata vladajuće koalicije.\nPredsednik opozicione Srpske radikalne stranke Vojislav Šešelj izjavio je da je Tomislav Nikolić odlukom da se kandiduje na predsedničkim izborima "izdao stranku koju je osnovao".\nZa kandidaturu za predsednika Srbije Vučić ima punu podršku i Srba sa Kosova, poručio je član Izvršnog odbora SNS-a Branimir Stojanović, koji je i zamenik kosovskog premijera.\nU političko - medijskom trileru u Srbiji, u kojem je zbog ćutanja vlasti, teško razlučiti informacije od spekulacija, svetlo dana ugledalo je i navodno saznanje da je šef države Tomislav Nikolić u utorak poslao pismo premijeru Aleksandru Vučiću u kojem od njega traži mesto lidera SNS i predsednika Vlade, u zamenu za podršku u trci za šefa države.\nPrognoze nisu na strani Nikolića\nMnoge opcije su u igri – i da se Nikolić zaista kandiduje iz osvete Vučiću, ali i da se ne kandiduje nego da poveća svoj ulog ne bi li izdejstvovao neke sinekure za sebe, kaže za RSE sociolog Jovo Bakić. Ako se bude kandidovao, prognozira on, šanse su mu gotovo nikakve.\n"Ako je rešio da otkine koji procenat glasova Aleksandru Vučiću, Tomislav Nikolić će to dobro da plati. Platiće to medijskim blaćenjem. Aleksandar Vučić kontroliše televizije sa nacionalnom pokrivenošću i tu će biti iz dana u dan govoreno o kućama koje je Tomislav Nikolić bespravno podigao, o humanitarnoj fondaciji njegove supruge Dragice. Dakle, on ima putera na glavi i to će biti medijski iskorišćeno", prognozira Bakić.\nČlanovi SNS-a će glasati za čoveka koga se plaše, ali od koga interesno zavise: Jovo Bakić\nNaš sagovornik dodaje da Nikolić može da privuče i deo socijalista da glasaju za njega. Jednom delu njih Nikolić je bliži od Vučića, a pored toga, nikako im ne odgovara što nemaju svog kandidata za predsednika, pa se lako može desiti da ne poslušaju savet svog šefa Ivice Dačića da podrže Vučića.\nUpitan može li eventualna Nikolićeva odluka da trči predsedničku trku dovesti do podela u Srpskoj naprednoj stranci i do toga da Vučiću oduzme deo glasova stranke, Bakić kaže da bi Nikolić mogao odatle dobiti minoran broj glasova:\n"Tomislava Nikolića ljudi u SNS-u vole, ali on im ništa ne može doneti, a svi su u politiku ušli radi ćara, a ne radi ideja. U tom smislu, oni će glasati za onog čoveka koga se plaše, ali od koga interesno zavise. Dakle, za Vučića", kaže Bakić i dodaje da Nikolić Vučiću može uzeti 3-4, najviše do pet odsto glasova, što je relativno mali procenat.


Ružić: Nastavljamo ulaganja u vrtiće, uskoro dodatna mesta za mališane u Vladičinom Hanu - Moja učionica\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić obišao je sa premijerkom Anom Brnabić Opštinu Vladičin Han i novi vrtić Zvončica.\nMinistar Ružić je ocenio da je novi vrtić Zvončica najbolji primer sinergije Ministarstva privrede i lokalne samouprave, koji su za taj projekat izdvojili ukupno 30 miliona dinara, ali i Ministarstva prosvete, nauke i tehnološkog razvoja koje je učestvovalo u opremanju objekta sa 4,5 miliona dinara.\nOn je najavio da će biti raspisan tender za dogradnju Predškolske ustanove „Pčelica“ za smeštaj još četrdesetoro dece, jer se u Hanu na listi čekanja, u ovom trenutku, nalazi 110 mališana.\nNajavio je i da se početak radova očekuje sredinom oktobra.\n„To je lepa vest za Vladičin Han, koji je nekada važio za siromašnu opštinu, a sada je nosilac razvoja u Pčinjskom okrugu“, istakao je on.\nPremijerka Ana Brnabić je poručila da će se nastaviti sa povećanjem plata u obrazovnom sistemu i sa izgradnjom dodatnih predškolskih ustanova, uz napomenu da imamo poseban projekat sa Svetskom bankom za ovu vrstu obrazovnih ustanova.


SAZNAJEMO Defanzivac Partizana na meti dva kluba sa istoka Evrope - MaxBet Sport\n23.12.2020. Ažurirana vest: 23.12.2020. u 10:56\nIgrao je Igor Vujačić za selekciju Crne Gore tokom jeseni, a tek u finišu sezone dobio je poverenje od trenera Aleksandra Stanojevića i “preselio” na poziciju desnog beka Maki Banjaka. Učinak je bio dobar za “đetića” pošto su crno-beli pobedili sve rivale.\nTokom nastupa u nacionalnoj selekciji štoper je praćen od nekoliko ekipa, a interesovanje su pokazali Kairat, koji je novi šampion Kazahstana, i Ufa, član elitnog ranga u Rusiji.\nIgrač ima ugovor do juna 2023. godine, a ako ponuda sa istoka Evrope bude dobra za obe strane, u Humskoj neće sprečiti ovaj inostrani angažman, baš kao i pre nekoliko meseci, kada je u Saudijsku Arabiju prodat Uroš Vitas.\nCrno-beli pokušavaju na domaćem tržistu da pronađu neko rešenje za poslednju liniju, a spominje se da Partizan hoće da posle samo šest meseci proda Banjaka ili na leto, u krajnjem slučaju.\nTagovi:FK PartizanIgor VujačićTop3\nPRVA LIGA Dragiša Komarčević najbolji fudbaler polusezone, u “Timu jeseni” najviše igrača iz tabora jesenjeg prvaka


Šukalova stranka postala režimska - mojKontakt portal - Radio Televizija Kontakt\nŠukalova stranka postala režimska\nBy Bojan Hrstić / 09. 04. 2014.\nOvim činom Stranka napredna Srpska, koja nezakonito koristi logo Srpske napredne stranke, u potpunosti je razotkrivena i srušena ujdurma koja se duže vremena vodi protiv Srpske napredne stranke, kažu u ovoj stranci.\nNaprednjaci navode da je sada svima u Republici Srpskoj jasno da je Srpska napredna stranka jedina politička snaga koja nudi nešto novo na političkoj sceni Republike Srpske, i koja ima jasan stav da neće praviti koaliciju ni sa jednom vladajućom strankom.\nSrpska napredna stranka ocjenjuje da je Stranka napredna Srpska, na čelu sa Adamom Šukalom, postala najjača režimska batina i predstavnici te stranke danas imaju samo jedan zadatak dobijen od vladajućeg režima, a to je da zbunjuju građane koristeći nezakonito obilježja Srpske napredne stranke, kao jedine alternative vladajućem režimu, stoji na kraju saopštenja.\nPredsjednik Demokratskog narodnog saveza, Marko Pavić, potvrdio je juče da ova stranka pregovara sa nekoliko političkih subjekata među kojima je i Stranka napredna Srpska.\nBorci danas ispred Narodne skupštine\nRazmatra se mogućnost da Banjaluka dobije novu gimnaziju


Donacija: Više od 200 hiljada eura EU za ličnu zaštitnu opremu za zdravstvene radnike | Radio Jadran\nPočetna Društvo Donacija: Više od 200 hiljada eura EU za ličnu zaštitnu opremu za...\nDonacija: Više od 200 hiljada eura EU za ličnu zaštitnu opremu za zdravstvene radnike\nEvropska unija donirala je Crnoj Gori ličnu zaštitnu opremu za zdravstvene radnike, koja je vrijedna više od 200 hiljada eura.\nDonacija obuhvata osam hiljada zaštitnih odijela, 332 hiljade navlaka za obuću, 457,7 hiljada hirurških kapa i 600 hiljada hirurških rukavica.\n„Donacija je dio projekta EU za hitnu podršku Crnoj Gori u borbi protiv Covid 19, ukupne vrijednosti tri miliona EUR, a koji sprovodi Kancelarija UNDP u Crnoj Gori“, kaže se u zajedničkom saopštenju Delegacije EU u Crnoj Gori, Nacionalnog koordinacionog tijela i UNDP-a.\nOd početka projekta, od aprila do danas, isporučeno ukupno 100 bolničkih respiratora, deset savremenih rendgenskih uređaja i skoro dva miliona komada lične zaštitne opreme, uključujući hirurške maske, rukavice, kape, zaštitna odijela, kecelje, naočare, navlake za obuću.\nŠefica Delegacije EU u Crnoj Gori Oana Kristina Popa naglasila je da je donacija još jedna potvrda da je EU u teškim vremenima uz Crnu Goru, pomažući njenim zdravstvenim službama da se izbore sa epidemijom koronavirusa.\nIsporuka je dio paketa podrške EU u vrijednosti od 53 miliona EUR, namijenjenog crnogorskom zdravstvenom sektoru i drugim sektorima koji su najviše pogođeni krizom izazvanom koronavirusom, podsjetila je Popa.\nU ime NKT-a, direktor Kliničkog centra Jevto Eraković zahvalio je EU na podršci i pomoći koju su pružili Crnoj Gori od prvog dana izbijanja epidemije COVID-19.\nGašparikova je takođe apelovala na sve građane da svojom odgovornošću doprinesu da Crna Gora savlada izazove i epidemiju ponovo stavi pod kontrolu.\nPrethodni članakHumanost i solidarnost „Školjki Boke“: Nezaposlenim, vatrogascima i penzionerima mušlje iz Orahovca\nSledeći članakMiloš Konjević: Novska lista će od nove Vlade Crne Gore tražiti ukidanje Morskog dobra i vraćanje obale na upravljanje opštinama


Gradonačelnik Gnjilana danas u poseti Bujanovcu i Preševu\nBeta 12. aprila 2017. 11:00\nGradonačelnik Gnjilana Ljutfi Haziri boravi danas u prvoj zvaničnoj poseti opštinama Preševo i Bujanovac od završetka rata 1999. godine.\nŠef kabineta predsednika opštine Bujanovac Rahim Salihi izjavio je za agenciju Beta da će se gradonačelnik Gnjilana u podne sastati sa predsednikom opštine Bujanovac Šaipom Kamberijem, na čiji poziv dolazi.\nPoseta gradonačelnika Gnjilana opštini Bujanovac podrazumeva i sastanak sa predsednikom Nacionalnog saveta Albanaca Jonuzom Musliuom, kao i obilazak mesne zajednice Nesalce, u kojoj živi albansko stanovništvo.\n„Opština Bujanovac ima tesnu saradnju sa opštinom Gnjilane, stalni smo učesnici regionalnih konferencija i dogadjaja koje oni organizuju i mislimo da je jako dobro što posle toliko godina gradonačelnik Gnjilana može da poseti Bujanovac“, kazao je Salihi.\nGradonačelnik Gnjilana Ljutfi Haziri posetiće danas i Preševo, gde će ga dočekati predsednica te opštine Ardita Sinani.\nGnjilane je od Bujanovca udaljeno 37 kilometara, dok je od Preševa daleko 23 kilometra.